
An Coimisiún um 
Chosaint Sonraí 
Data Protection 
Commission 


O 


Comhairliúchán poiblí ar Spriocthorthai an Choimisiúin um Chosaint Sonraí 


1.Réamhrá 


Ceart seanbhunaithe is ea an ceart chun saol príobháideach agus na saoirsí ba cheart a 
bheith ag gabháil leis sin. Cé gur as an gceart sin a thagann an ceart chun cosaint sonraí 
pearsanta, bíonn an réimse sin den dlí ag athrú go tapa go fóill. 


Mar Choimisiún um Chosaint Sonraí (an Coimisiún), tá an Straitéis Rialála nua uainn don 
tréimhse 2020 go 2025 á hullmhú againn faoi láthair. Beag beann ar an gcúlra athraitheach 
atá i réim, ba mhaith linn go gcinnteofaí leis an straitéis nua uainn go mbeidh cuspóir 
soiléir ann lenár ngníomhaíocht rialála — ar cuspóir é atá soiléir do na daoine a 
gcosnaímid a gcearta, atá soiléir do na heagraíochtaí a rialálaimid agus atá soiléir dúinn féin 
agus do rialálaithe eile. 


Agus an straitéis á hullmhú againn, rachaimid i gcomhairle leis an oiread daoine agus 
is féidir. 
> Ba mhaith linn breithniú a dhéanamh ar thuairimí ár ngeallsealbhóirí éagsúla, go 
háirithe tuairimí na ndaoine den phobal a bhféachaimid le seasamh lena gcearta 
cosanta sonraí. 


Leagfar tosaíochtaí rialála an Choimisiúin amach go soiléir sa straitéis. 
> Ba mhaith linn léargas agus cinnteacht níos fearr a thabhairt d'eagraíochtaí agus do 
dhaoine ar an dóigh a bhfuil sé beartaithe ag an gCoimisiún rialáil a dhéanamh chun 
an tionchar is mó is féidir a bhaint amach. 


Is leis an straitéis nua a threorófar an dóigh a gcomhlíonfaimid ár n-oibleagáidí. 
> Ba mhaith linn ár gcumhachtaí rialála a fheidhmiú ar bhealach a sheasann leis na 
cearta cosanta sonraí atá ag an oiread daoine agus is féidir agus a bhainfidh an 
tionchar is mó is féidir amach thar an bhfadtéarma agus an méid sin a dhéanamh 
laistigh de na hacmhainní atá ar fail dúinn. 


Is é an doiciméad comhairliúcháin seo ar ár Spriocthorthaí an chéad cheann de dhá bhabhta 
comhairliúcháin phoiblí oscailte a sheolfar mar chuid den Straitéis Rialála nua a fhorbairt. 
Agus an Straitéis Rialála féin á dréachtú, déanfar anailís chúramach ar na haighneachtaí i 
scríbhinn a gheofar le linn an chéad bhabhta seo.! 


Agus an Straitéis Rialála uainn á hullmhú againn, tabharfaimid aird iomlán ar na hoibleagáidí 
atá orainn faoi alt 42 den Acht fá Choimisiún na hEireann um Chearta an Duine agus 
Comhionannas, 2014. 


Foilseofar an dréacht-Straitéis Rialála go luath sa bhliain 2020 agus iarrfar tuilleadh 
aighneachtaí i scríbhinn ar an dréacht ansin mar chuid den dara babhta comhairliúcháin 
phoiblí oscailte. 


1 Cé go ndéanfaidh an Coimisiún breithniú ar na haighneachtaí uile a gheofar, níor cheart d'aon pháirtí a 
thabharfaidh freagra don Choimisiún ar an gcomhairliúchán seo a bheith ag súil leis go bpléifear go sonrach sa 
Straitéis Rialála nua ón gCoimisiún le gach saincheist, seasamh nó tuairim a tharraingeofar anuas san aighneacht 
uaidh/uaithi. : 

2 Ta alt 42 den Acht fa Choimisiún na hEireann um Chearta an Duine agus Comhionannas, 2014, leagtha amach 
san aguisin a ghabhann leis an doiciméad seo. 

2.Conas is Féidir Freagra a Thabhairt ar an 
gComhairliúchán seo 


Tá achoimre ar an obair a dhéanann an Coimisiún um Chosaint Sonraí leagtha amach i 
Rannán 3 den doiciméad seo, mar aon le roinnt príomhthéarmaí a bhaineann le cosaint 
sonraí. Míneoimid sa rannán sin freisin an cur chuige a ghlacfaimid i leith an Straitéis Rialála 
nua uainn a fhorbairt. 


Leagtar amach i Rannán 4 den doiciméad seo na spriocthorthaí a bhfuil an Coimisiún 
ag iarraidh iad a ghnóthú trínár gcuid oibre. Tá ceisteanna sonracha le fáil in áiteanna 
difriúla den rannán sin freisin agus is ceisteanna iad sin a bhfuil an Coimisiún ag iarraidh 
freagraí orthu trí aighneachtaí i scríbhinn. Tá na ceisteanna sin liostaithe le chéile i Rannán 
5. 


» Agus freagraí tugtha inti ar aon cheann nó gach ceann de na ceisteanna sonracha ar 
mhaith leat freagra a thabhairt orthu, seol an aighneacht uait le ríomhphost chuig 
dpcstrategy@dataprotection.ie nó tríd an bpost chuig Straitéis an Choimisiúin um 


Chosaint Sonraí, 21 Cearnóg Mhic Liam, Baile Atha Cliath 2, Eire. 
» Glacfar le haighneachtaí don chéad bhabhta comhairliúcháin phoiblí go dtí an 24 
Eanáir 2020. 


Cuirfimid fáilte ar leith roimh fhreagraí agus aighneachtaí ó dhaoine den phobal 
agus grúpaí nach ndéanann trácht ar nithe cosanta sonraí de ghnáth. Dá bhrí sin, rinneamar 
iarracht téarmaí teicniúla agus dlíthiúla a sheachaint a mhéid ab fhéidir ionas go mbeadh an 
doiciméad seo inrochtana don oiread daoine agus ab fhéidir. 


Cuirfimid fáilte freisin, ar ndóigh, roimh aighneachtaí ó ghrúpaí tathanta i réimse na cosanta 
sonraí, ó na heagraíochtaí a rialálaimid agus óna gcomhlachtaí ionadaíocha, ó acadóirí sa 
réimse seo agus ó shaineolaithe eile, ó ghrúpaí sainleasmhara, agus ó aon tráchtairí eile. 
Glacfaimid le haighneachtaí ó dhaoine in Eirinn agus ó dhaoine thar lear araon. 


Táimid ag súil le tuairimí éagsúla a fháil mar chuid den chomhairliúchán agus cuirfimid fáilte 
rompu sin. Ba mhaith linn tuiscint a ghnóthú ar dhearcthaí ár ngeallsealbhóirí uile agus 
beimid trédhearcach sa dóigh a dtiocfaimid ar na conclúidí uainn. Déanfar athbhreithniú 
cúramach agus anailís chúramach ar na haighneachtaí uile. Foilseofar tuarascáil achomair ar 
an anailís uainn ar shuíomh Gréasáin an Choimisiúin go luath sa bhliain 2020. Foilseofar 
dréacht-Straitéis Rialála ar leithligh ón tuarascáil sin go luath sa bhliain 2020 chomh maith. 


Tá sé beartaithe ag an gCoimisiún inneachar na n-aighneachtaí uile a gheofar a 
fhoilsiú ar a shuíomh Gréasáin freisin. Ach amháin i gcás go n-iarrfaidh údar na 
haighneachta, mar dhuine aonair, nach n-aithneofaí é/í, foilseofar aitheantas an 
údair i ngach cás. 

3.Obair an Choimisiúin um Chosaint Sonraí 


Míniú ar na príomhthéarmaí 


Cad is sonraí pearsanta ann? 


Is é is sonraí pearsanta ann ná faisnéis ar bith a bhaineann leatsa go pearsanta, áit a n- 
aithnítear tú (nó a bhféadfaí tú a aithint) i ndáil leis an bhfaisnéis sin. I bhfocail eile, is píosa 
faisnéise ar bith iad a bhaineann leat, amhail d'ainm, do dháta breithe, do sheoladh 
ríomhphoist, d'úimhir fóin, do sheoladh nó grianghraf atá bainteach leat nó a d'fhéadfaí a 
bhaint leat. 


Cad is cosaint sonraí ann? 


Baineann an dlí cosanta sonraí leis an gceart bunúsach atá ag gach duine chun cosaint a 
sonraí pearsanta. Nuair a thugann tú do shonraí pearsanta d'eagraíocht, tá sé de dhualgas 
uirthi cloí le rialacha áirithe lena gcuirtear teorainn leis na nithe a fhéadfaidh sí a dhéanamh 
le do shonraí pearsanta.? I dteannta a chéile, agus i dteannta na gceart atá ag daoine chun 
a sonraí pearsanta a chosaint, tugtar cosaint sonraí ar na rialacha sin. Sa dlí cosanta sonraí, 
tugtar 'rialaitheoirí sonraí” ar eagraíochtaí a chinneann cén fáth agus cén dóigh a n-úsáidtear 
do shonraí pearsanta, agus tugtar 'ábhair shonraí” ar dhaoine a thugann a sonraí pearsanta 
d'eagraíochtaí nó ar dhaoine a bhfaightear a sonraí go hindíreach ó eagraíocht eile. 


Cad is brí le ‘próiseáil’? 


Sa dlí cosanta sonraí, leagtar amach rialacha a bhfuil feidhm acu maidir le próiseáil sonraí 
pearsanta ag eagraíochtaí. Ciallaíonn próiseáil, go bunúsach, sonraí pearsanta a úsáid agus 
aon rud a dhéanamh leo, idir iad a bhailiú, iad a stóráil, iad a aisghabháil, bhreathnú orthu, 
iad a chomhroinnt le duine éigin eile, iad a léirscriosadh agus iad a scriosadh. 


Cé na cearta cosanta sonraí atá ann? 


Tá cearta sonracha ag daoine i dtaca lena sonraí pearsanta. Áirítear leo sin na cearta seo a 
leanas, i measc cinn eile: 


i. an ceart go dtabharfaí fógra duit faoi cé a shealbhaíonn do shonraí pearsanta agus 
faoi cén fáth a bhfuil siad á bpróiseáil (trédhearcacht), 

ii. an ceart chun do shonraí pearsanta a rochtain agus chun cóip a fháil díobh 
(rochtain), 

iii. an ceart go gceartófaí sonraí pearsanta atá míchruinn nó neamhiomlán (ceartú), 
agus 

iv. an ceart go léirscriosfaí do shonraí (léirscriosadh). 


3 Tá na prionsabail bhunúsacha nach mór cloí leo le linn sonraí pearsanta a phróiseáil leagtha amach san aguisín. 

Cad is an Rialachán Ginearálta maidir le Cosaint Sonraí (an Rialachán 
Ginearálta) ann? 


Dlí ón Aontas Eorpach a tháinig i bhfeidhm an 25 Bealtaine 2018 is ea an Rialachán 
Ginearálta maidir le Cosaint Sonraí”? (an Rialachán Ginearálta). Tríd is tríd, is tacar nua 
rialacha cosanta sonraí é. Tá sé mar aidhm leis a chinntiú go mbeidh gach duine dínn ar an 
eolas faoi cén uair a bhailítear sonraí pearsanta fúinn agus faoin dóigh a n-úsáidfear iad. Ar 
an mbealach sin, tugtar tuilleadh rialaithe dúinn ar úsáid ár sonraí pearsanta. 


Ról an Choimisiúin um Chosaint Sonraí 


Is é an Coimisiún um Chosaint Sonraí an t-údarás náisiúnta neamhspleách in Éirinn atá 
freagrach as seasamh leis an gceart bunúsach atá ag daoine aonair san Aontas Eorpach go 
dtabharfaí cosaint dá sonraí pearsanta. Fágann sé sin go bhfuil an Coimisiún freagrach as 
faireachán a dhéanamh ar chomhlíonadh an Rialacháin Ghinearálta agus ar chomhlíonadh 
creataí dlíthiúla eile atá liostaithe san aguisín a ghabhann leis an doiciméad seo. 


Faoin dlí, tá an Coimisiún ina chomhlacht lán-neamhspleách ón tús maidir leis an dóigh a 
gcuireann sé a chuid cúraimí rialála i gcrích. Tá sé neamhspleách ar an Rialtas freisin. 
Ceanglaítear leis an Rialachán Ginearálta freisin go mbeadh lán-neamhspleáchas ag an 
gCoimisiún. Treisítear neamhspleáchas agus oibiachtúlacht an Choimisiúin arís eile toisc go 
vótálann an tOireachtas ár gcistiú ar fad go díreach anois agus toisc nach dtagann aon chuid 
dár gcistiú ó tháillí, ó thobhaigh nó ó fhíneálacha:. 


Sainítear sa Rialachán Ginearálta an obair a dhéanfaidh gach údarás maoirseachta san 
Aontas Eorpach, lena n-áirítear an Coimisiún um Chosaint Sonraí. 


> Sainítear in Airteagal 57 na priomhchuraimi a bheidh ar an gCoimisiún um Chosaint 
Sonraí, agus 

> Sainítear in Airteagal 58 na cumhachtaí a bheidh ag an gCoimisiún um Chosaint 
Sonraí. 


Tá na cúraimí agus na cumhachtaí sin liostaithe san aguisín a ghabhann leis an doiciméad 
seo. Sainítear cumhachtaí, dualgais agus feidhmeanna reachtúla an Choimisiúin san Acht um 
Chosaint Sonraí, 2018°, freisin. 


4 Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine 
nádúrtha a chosaint i ndáil le próiseáil sonraí pearsanta agus maidir le saorghluaiseacht sonraí den sórt sin, agus 
lena n-aisghairtear Treoir 95/46/CE. 

5 Faoi Airteagal 57(4) den Rialachán Ginearálta, féadfaidh aon údarás maoirseachta táille réasúnach a ghearradh 
i gcás inar follasach go bhfuil iarrataí gan bhunús nó go bhfuil siad iomarcach. 

6 Leis an Acht um Chosaint Sonraí, 2018, tugadh tuilleadh éifeachta don Rialachán Ginearálta agus tugadh 
éifeacht don Treoir maidir le Cosaint Sonraí i réimse Fhorfheidhmiú an Dlí (Treoir (AE) 2016/680 ó Pharlaimint na 
hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a 
phróiseáil ag údaráis inniúla chun cionta coiriúla a chosc, a imscrúdú, a bhrath nó a ionchúiseamh nó chun 
pionóis choiriúla a fhorghníomhú, agus saorghluaiseacht sonraí den sórt sin, agus lena n-aisghairtear Cinneadh 
Réime 2008/977/CGB ón gComhairle). 

1 bhfianaise na gcúraimí, na gcumhachtaí agus na ndualgas uile sin, is amhlaidh, faoin dlí, 
nach mór don Choimisiún cuid mhór feidhmeanna difriúla a chur i gcrích gach lá. 


Feasacht an phobail 
a chur chun cinn agus 
faisnéis a sholáthar 


Feasacht eagraíochtaí 
a chur chun cinn 


Dlíthíocht a chosaint 
agus a thionscnamh 


Smachtbhannaí a 
fhorchur agus forfheidhmiú 
agus ionchúiseamh 
a dhéanamh 


Eagraíochtaí a spreagadh 
agus a éascú chun 
bheith cuntasach 


Comhairle a thabhairt go 
díreach d'eagraíochtaí agus 
don lucht déanta dlí 


An Coimisiún um 
Chosaint Sonraí 


C Data Protection 
Commission 


Imscrúduithe 
agus cinntí a dhéanamh 


Gearáin a mheasúnú, 
a láimhseáil agus 
a réiteach 


Údarú 
agus ceadú 


Taighde agus rianú a 
dhéanamh ar threochtaí i 
réimse na teicneolaíochta, 
an ghnó agus an dlí 


Faireachán agus 
maoirseacht a dhéanamh 
ar chomhlíonadh 
eagraíochtaí 


Obair i gcomhar 
le húdaráis 
mhaoirseachta 
cosanta sonraí 


Ár nósanna imeachta 
féin a rialáil 


Is an-leathan atá raon feidhme na hoibre a dhéanann an Coimisiún. Déanaimid maoirseacht 
ar gach eagraíocht a phróiseálann sonraí pearsanta, bíodh sí ina heagraíocht phoiblí” nó 
phríobháideach, is cuma cén tionscal nó earnáil ina n-oibríonn sí agus cén mhéid atá inti. 
Airítear le heagraíochtaí den sórt sin eagraíochtaí a thagann faoi raon feidhme na Treorach 
maidir le Cosaint Sonraí i réimse Fhorfheidhmiú an Dlí. Beag beann ar an raon feidhme 
leathan atá againn maoirseacht a dhéanamh ar phróiseáil sonraí pearsanta, níl aon raon 
feidhme rialála againn faoin dlí lena gcumhdófaí go díreach saincheisteanna teicneolaíochta 
eile amhail ‘bréagnuacht’, modhnóireacht ábhair ar líne agus sábháilteacht ar líne. 


7 Is iad na Cúirteanna an t-aon eisceacht amháin ina leith seo. 

Athruithe thar na cúig bliana seo a chuaigh thart 


Mar eagraíocht, tháinig athrú ollmhór ar an gCoimisiún um Chosaint Sonraí thar na 
cúig bliana seo a chuaigh thart. Tháinig athrú ollmhór ar an obair a dhéanaimid freisin. 


» War thoradh ar na hathruithe a rinneadh ar an dlí, leagadh freagrachtaí breise ar 
an gCoimisiún agus tugadh tuilleadh cumhachtaí dó mar rialdlai, mar atá pléite go 
hachomair sa rannán roimhe. 


> Tá ról an-lárnach ar leibhéal an Aontais Eorpaigh ag an gCoimisiún anois 
maidir leis na cearta cosanta sonraí atá ag na milliúin duine ar fud an Aontais a 
chosaint. Ag gníomhú dúinn thar ceann gach duine aonair san Aontas, agus ní na 
daoine in Eirinn amháin, déanaimid maoirseacht ar na cuideachtaí teicneolaíochta, 
Idirlín agus meán sóisialta a bhfuil a gceanncheathrú Eorpach lonnaithe in Eirinn. 
Tugtar an tsamhail maidir le hIonaid IIfhreastail air sin faoin Rialachán 
Ginearálta.” 


» 72 freagrachtaí ar leith ar an gCoimisiún anois maidir le próiseáil sonraí pearsanta 
leanaí faoin Rialachán Ginearálta agus faoin Acht um Chosaint Sonraí, 2018. 


> Tá ag an gCoimisiún a chúig oiread ball foirne anois ná mar a bhí againn cúig 
bliana ó shin mar gheall ar an méadú a tháinig ar na freagrachtaí agus ar an ualach 
oibre atá orainn ó shin i leith. 


Cúis an-mhór athraithe don Choimisiún ba ea tabhairt isteach an Rialacháin Ghinearálta, 
lenar áiríodh an tsamhail maidir le hIonaid Ilfhreastail. Tógfaidh sé cúpla bliain eile orainn an 
t-athrú sin a leabú go hiomlán. 


Níorbh é an Rialachán Ginearálta an t-aon chúis amháin le hathruithe, áfach. Téann 
athruithe leanúnacha eile inár mórthimpeallacht ar leibhéal Eireannach, ar leibhéal an 
Aontais agus ar leibhéal idirnáisiúnta i bhfeidhm ar obair an Choimisiúin freisin. Leanfaidh na 
nithe sin le dul i bhfeidhm orainn thar na cúig bliana atá le teacht. 


Bíonn nithe cosanta sonraí ag éirí níos suntasaí i gcónaí. 

> San am atá thart, rinneadh idirdhealú idir an geilleagar digiteach agus an geilleagar 
agus an tsochaí dhigiteach agus an tsochaí. Ni ann don idirdhealú sin a thuilleadh sa 
lá atá inniu ann, áfach, agus úsáidtear ár sonraí pearsanta chun a chinneadh cén 
dóigh a dtairgtear seirbhísí, táirgí, nuacht agus roghanna ar leith dúinn. Uaireanta, 
úsáidtear faisnéis fúinn ar bhealaí áirithe a fhágann nach dtairgtear seirbhísí, táirgí, 
nuacht agus roghanna ar leith do dhaoine áirithe dínn nó ar bhealaí a fhágann nach 
bhfuilimid ar an eolas go hiomlán faoin dóigh a bhfuil ár sonraí pearsanta á n-úsáid 
nó faoi cé na daoine a bhfuil siad in úsáid acu. Tá an tuiscint agus an rialú atá againn 
ar an dóigh a n-úsáidtear ár sonraí pearsanta ina ngné lárnach de rialú a bheith 
againn ar ár saol féin. 

> Bionn cearta cosanta sonraí á bplé ar bhonn níos leithne anois ná riamh i dtithe, i 
scoileanna, ín áiteanna oibre agus sna meáin thraidisiúnta agus shóisialta. Ní soiléir, 
áfach, atá an tionchar a imríonn an plé sin ar an gcur chuige a ghlacann eagraíochtaí 


8 Tá an tsamhail maidir le hIonaid Ilfhreastail mínithe san aguisín a ghabhann leis an doiciméad seo. 

i leith próiseáil sonraí pearsanta agus ar dhaoine a spreagadh a gcearta cosanta 
sonraí a fheidhmiú. 

» Bunaithe ar ár n-athrú tapa inár sochaí dhigiteach agus inár ngeilleagar digiteach, is 
cosúil gur ag athrú go fóill freisin a bhíonn na nithe a mheastar a bheith réasúnach 
agus cothrom agus sonraí pearsanta á bpróiseáil. 

> 72 an léiriú sin a bhíonn ag athrú agus suntasacht na cosanta sonraí ar cheann de na 
cúiseanna a mbíonn athrú ag teacht ar an gcineál gearán a bhíonn á bhfáil ag an 
gCoimisiún. Bímid ag fáil lion méadaitheach gearán casta ina bpléitear le roinnt 
gnéithe difriúla den dlí cosanta sonraí. Chomh maith leis sin, bímid ag fáil níos mó 
agus níos mó gearán a bhaineann le cearta cosanta sonraí a eascraíonn ó chásanna 
atá bunaithe ar dhlíthe eile ar fad, mar shampla cásanna inar ceapadh glacadóirí nó 
ina bhfuil imeachtaí dlíthiúla ar siúl. 


Bíonn an teicneolaíocht ag athrú go tapa. 

» Tá an Rialachán Ginearálta bunaithe ar phrionsabail agus tá sé neodrach ó thaobh 
teicneolaíochta de. Ní mór d'eagraíochtaí agus don Choimisiún araon an fheidhm atá 
ag an Rialachán Ginearálta maidir le teicneolaíochtaí nua agus maidir le cineálacha 
nua próiseála sonraí pearsanta a léiriú. Airitear leo sin teicneolaíochtaí a bhíonn ag 
athrú go tapa go fóill, amhail aghaidh-aithint, intleacht shaorga, blocshlabhra agus 
teicneolaíocht fógraíochta. 

» Le blianta beaga anuas, rinneadh roinnt cineálacha dealraitheacha dul chun cinn ar 
an teicneolaiocht gan aird a thabhairt ag an am céanna ar chosaint sonraí pearsanta. 
Go deimhin, ba bheag aird chuí a tugadh ar cé acu atá nó nach bhfuil an dul chun 
cinn sin ag freastal ar aon chuspóir ar leith nó ag réiteach aon fhadhbanna iarbhír. 


Bíonn an timpeallacht dhlíthiúil ag athrú go fóill. 

> Le linn dúinn ár gcuid oibre a chur i gcrích, ní mór don Choimisiún aird a thabhairt ar 
chorp méadaitheach an chásdlí í réimse na cosanta sonraí, go háirithe breithiúnais ó 
Chúirt Bhreithiúnais an Aontais Eorpaigh. Mar gheall ar scála na gcumhachtaí atá 
againn, ní mór dúinn aird a thabhairt freisin ar an gcásdlí maidir le dea-riarachán 
agus maidir le cothroime ó thaobh nós imeachta de. 

> Cé nach bhfuil an téacs den dréacht-Rialachán ón Aontas Eorpach maidir le 
Príobháideachas agus Cumarsáid Leictreonach comhaontaithe agus nach bhfuil aon 
dáta socraithe dá thabhairt isteach go fóill, is eo! dúinn go mbeidh tionchar aige ar 
fheidhmeanna agus freagrachtaí an Choimisiúin. 

> Igcás cuid mhór tíortha lasmuigh den Aontas, d'achtaigh siad dlíthe nua cosanta 
sonraí cheana féin nó tá sé beartaithe acu dlíthe nua cosanta sonraí a achtú. Tá an 
Coimisiún ag déanamh faireachán ar na hathruithe sin chun tuiscint a ghnóthú ar an 
tionchar a d'fhéadfadh a bheith acu ar chleachtais na n-eagraíochtaí ilnáisiúnta a 
ndéanaimid maoirseacht orthu thar ceann an Aontais. 


Bíonn an timpeallacht pholaitiúil san Eoraip ag athrú. 
> Bheadh tionchar ag gach socrú Breatimeachta ar an dóigh a mbeadh an dlí cosanta 
sonraí á chomhlíonadh amach anseo ag eagraíochtaí a oibríonn isteach sa Ríocht 
Aontaithe nó amach aistí, ar eagraíochtaí iad a ghabhann, dá bhrí sin, do phróiseáil 
trasteorann”. Bheadh tionchar géar ar leith ag Breatimeacht gan mhargadh ina feith 
sin. 


9 Mar a shainmhínítear in Airteagal 4(23) den Rialachán Ginearálta. 

> Bheadh tionchar ag gach socrú Breatimeachta ar obair an Choimisiúin freisin, go 
háirithe maidir le haistrithe sonraí pearsanta idir Eire agus an Ríocht Aontaithe a 
cheadú agus a údarú. 


Straitéis Rialála an Choimisiúin um Chosaint Sonraí a Fhorbairt 


Is féidir obair an Choimisiúin a achoimriú i dtéarmaí an-simplí. 


Cuirimid ár gcuid cúraimí agus feidhmeanna i gcrích mar atá leagtha 
amach sa dlí. Táirgimid aschuir (mar shampla, treoir a eisiúint do 
dhaoine aonair agus d'eagraíochtaí). Déanaimid gníomhartha rialála 
trínár gcumhachtaí reachtúla a fheidhmiú (mar shampla, trí leas a 
bhaint as ár gcumhachtaí ceartaitheacha). 


Ní mór dúinn ár gcuid cúraimí agus feidhmeanna faoin dlí a chur i gcrích agus leanfaimid 
le iad a chur i gcrích, agus ní mór aird a thabhairt air sin sa Straitéis Rialála nua uainn. 


Táimid sa dara bliain de chur chun feidhme an Rialacháin Ghinearálta. Tá soiléire againn 
anois maidir leis an mbuiséad a bheidh ar fáil dúinn don bhliain 2020 ar a laghad. Ní buiséad 
gan teorainn é, áfach. 


> (eis an Straitéis Rialála nua uainn, tabharfar deis dúinn athscrúdú a dhéanamh ar an 
dóigh a bhféadfaimis an tionchar is mó is féidir a bhaint amach laistigh de na 
hacmhainní atá ar fáil dúinn, agus aird á tabhairt ar na rioscaí is mó atá roimh 
chearta daoine. 


> Aí mór breithniú a dhéanamh sa Straitéis Rialála nua uainn ar an mbealach is fearr 
inar féidir linn an bealach a réiteach le haghaidh an tionchar sin a bhaint amach thar 
an gcéad chúig bliana eile, de réir mar a leanann ár dtimpeallacht rialála de 
bheith ag athrú ó thaobh athruithe sa tsochaí, sa teicneolaíocht, sa dlí agus san 
Aontas de. 


Ar na cúiseanna sin, féachfaimid ar dtús ar na nithe ar mhaith linn iad a ghnóthú mar 
rialalai, seachas na nithe a n-éilitear orainn iad a dhéanamh. 


1 Ar an gcéad dul síos, direoimid ar CEN FÁTH a ndéanaimid NA NITHE A 
DHEANAIMID - cé na spriocthorthal atá á lorg againn agus cé na gníomhaíochtaí a 
dhéanfaimid chun na torthaí sin a ghnóthú? 


2 Ar an dara dul síos, féachfaimid ar CONAS a chuirfimid na gníomhaíochtaí sin i 
gcrích chun na torthaí ata a lorg againn a ghnóthú — cén Straitéis Rialála a 
shaothroimid thar an gcéad chúig bliana eile? 


Ta aighneachtai a n-iarraidh againn maidir le ceist 7 thuas trid an doiciméad seo. Ta sé mar 
aidhm againn bheith leathanaigeanta, comhairleach agus trédhearcach sa dóigh a 
scrúdóimid na ceisteanna bunúsacha atá leagtha amach anseo. 

Beidh an freagra ar cheist 2 thuas bunaithe ar na haighneachtaí a gheobhaimid ón gcéad 
bhabhta comhairliúcháin seo agus ar an anailís a dhéanfaimis féin agus úsáidfear é chun 
bonn eolais a chur faoin dréacht-Straitéis Rialála uainn don tréimhse 2020 go 2025. Pléifear 
sa Straitéis le conas a ghnóthóimid ár spriocthorthaí. 


> Leagfar amach inti an misean agus an fhís a bheidh againn ar feadh thréimhse 
feidhme na Straitéise nua. 

> Saineofar inti na tosaíochtaí a bheidh againn agus tiocfar inti ar chothromaíocht idir 
na gníomhaíochtaí a dhéanfaimid agus na hacmhainní a bheidh ar fail dúinn chun a 
chinntiú go n-imreoimid an tionchar is mó is féidir ar ár spriocthorthaí a ghnóthú. 

» Aireofar inti na tosaíochtaí forfheidhmiúcháin a bheidh againn agus míneofar inti an 
dóigh a bhfeidhmeoidh ár gcumhachtaí agus a gcuirfimid ár gcúraimí i gcrích. 

» Mionsonrófar intí na bunchlocha is gá a leagan chun na tosaíochtaí straitéiseacha a 
chomhlíonadh — mar shampla, forbairt eagraíochta agus comhpháirtíochtaí, 


Beidh an dréacht-Straitéis Rialála ina hábhar don dara babhta comhairliúcháin phoiblí 
oscailte go luath sa bhliain 2020. 

4.Spriocthorthaí 


Díreoimid ar dtús ar CÉN FÁTH a gcuireann an Coimisiún um Chosaint Sonraí a chuid oibre i 
gcrích. 


Is é an bunús lenár gcuid oibre ar fad ná an dlí mar atá faoi láthair agus na hathruithe a 
rinneadh ar an dlí le himeacht ama, a mhéid a bhaineann siad leis an gceart bunúsach atá 
ag gach duine go gcosnófaí a shonraí pearsanta nó a sonraí pearsanta féin. Cuirimid ár 
gcuid oibre i gcrích i gcomhréir leis an gcreat dlíthiúil!? ata i bhfeidhm agus lenár sainchúram 
reachtúil. Ní thugaimid aghaidh ar ár gcuid oibre chun ár gcuid oibleagáidí agus 
feidhmeanna dlíthiúla a chomhlíonadh agus chuige sin amháin, áfach. Is é an cuspóir 
sáraitheach atá againn go dtiocfaidh athruithe buana nithiúla as ár gcuid oibre. 


Measaimid go bhfuil cúig spriocthoradh ann a spreagann sinn ár gcuid cúraimí, 
feidhmeanna agus dualgas faoin dlí a chur i gcrích. Is spriocthorthaí comhlántacha iad agus 
féachaimid le dul chun cinn a dhéanamh ar gach ceann díobh ag an aon am amháin. Is 
iad na cúig spriocthoradh sin na croíchúiseanna atá taobh thiar de cén fáth a ndéanaimid an 
obair a dhéanaimid. 


Tá seans ann nach dtarlóidh sé choíche go mbeidh aon cheann de na cúig spriocthoradh 
críochnaithe agus gnóthaithe go hiomlán. Aithnímid freisin go n-imríonn eachtraí, tosca agus 
eagraíochtaí eile tionchar dearfach ar na cúig spriocthoradh agus nach as obair an 
Choimisiúin amháin a thiocfaidh aon fheabhsuithe amach anseo. Ina ainneoin sin, is iad seo 
a leanas na cúig spriocthoradh a rachaimid sa Choimisiún ar a dtóir. 


Toradh 5 
Toradh 4 : Tugtar cosaint 
Toradh 3 Tuigeann an oiread shonrach 
daoine agus — do leanaí 
is féidir an dóigh a 
n-úsáidtear a sonraí 


Toradh 1 í : pearsanta — 
agus tá rialú acu ar an 


Rialáiltear cearta úsáid sin 
agus oibleagáidí 
cosanta sonraí 
ar bhealach 
comhsheasmhach 


Ceist Comhairliúcháin 1 


An bhfuil aon toradh ar leith eile ann ar cheart don Choimisiún é a chur ar áireamh anseo agus 


cén fáth ar cheart é a chur ar áireamh anseo? Cén dóigh a mbeadh an toradh breise sin ag 
teacht leis na cúig spriocthoradh atá ann cheana? 


10 Tá an creat dlíthiúil iomlán le haghaidh obair an Choimisiúin leagtha amach san aguisín a ghabhann leis an 
doiciméad seo. 

Toradh 1 


Rialáiltear cearta agus oibleagáidí cosanta sonraí ar bhealach 
comhsheasmhach. 


Measaimid gur spriocthoradh as féin é seo agus go bhfuil níos mó i gceist leis ná a chinntiú 
go ngnóthófar ár spriocthorthaí eile. Comhpháirt thábhachtach de bheith cothrom is ea a 
bheith comhsheasmhach. 


Measaimid go bhfuil trí ghné dhifriúla ann de rialáil chomhsheasmhach. 


e Laistigh den Choimisiún, féachaimid le bheith comhsheasmhach sa dóigh a 
láimhseálaimid gearáin, fiosrúcháin agus nithe eile, agus aird á tabhairt ar na 
comhthéacsanna difriúla atá i gceist leis na cásanna sin. Measaimid gurb indéanta sa 
ghearrthéarma atá an ghné seo den spriocthoradh. O theacht i bhfeidhm an 
Rialacháin Ghinearálta i leith, táimid ag gniomhú ar bhealach comhsheasmhach chun 
gurb eol do dhaoine agus d'eagraíochtaí cén dóigh a n-oibrímid ó thaobh nós 
imeachta de. Mar sin féin, tá cinnteacht agus soiléire á bhforbairt go fóill ar na 
gnéithe dlíthiúla substainteacha atá i gceist (spriocthoradh 2). 

e Laistigh den Limistéar Eorpach Eacnamaíoch!t, déanaimid maoirseacht agus 
forfheidhmiú ar an Rialachán Ginearálta ar bhealach atá ag teacht leis an gcur chuige 
a ghlacann údaráis mhaoirseachta cosanta sonraí eile sa Limistéar Eorpach 
Eacnamaíoch, a bhfuil gach ceann díobh ina mball den Bhord Eorpach um Chosaint 
Sonraí. !? 

e Ar leibhéal idirnáisiúnta, ba mhaith linn, maidir leis na hardchaighdeáin chosanta 
atá ar fáil do dhaoine sa Limistéar Eorpach Eacnamaíoch, go leanfaí le iad a chur ar 
fáil do dhaoine i dtíortha eile ar fud an domhain agus go rialálfaí iad dá réir. Toradh 
eile a bheadh ar an dlí cosanta sonraí a chur ar comhréim ar fud an domhain le 
caighdeán an Aontais ba ea go simpleofaí oibríochtaí d'eagraíochtaí a oibríonn i 
roinnt tíortha difriúla. 


Is iad seo a leanas na gníomhaíochtaí faoina dtugann an Coimisiún chun an spriocthoradh 
seo a ghnóthú. 


A An ceart chun fógra a fháil, an ceart chun éisteacht a fháil agus an ceart chun cúiseanna 
a fháil a threisiú laistigh dár gcuid nósanna imeachta agus cleachtas féin, nuair is 
infheidhme; 


A Scrúdú a dhéanamh ar na breithiúnais ábhartha uile ó na Cúirteanna maidir le nithe 
riaracháin agus nós imeachta, agus aird iomlán á tabhairt ar na breithiúnais sin inár 
gcuid nósanna imeachta agus cinntí féin; 


11 Cuimsíonn an Limistéar Eorpach Eacnamaíoch gach Ballstát den Aontas Eorpach agus an Íoslainn, Lichtinstéin 
agus an Iorua. 

12 Tá na cúraimí atá ar an mBord Eorpach um Chosaint Sonraí maidir le cur i bhfeidhm comhsheasmhach an 
Rialacháin Ghinearálta a chinntiú leagtha amach in Airteagal 70 den Rialachán Ginearálta. I dteannta údaráis 
mhaoirseachta na dtíortha den Limistéar Eorpach Eacnamaíoch, tá an Maoirseoir Eorpach ar Chosaint Sonraí ina 
bhall den Bhord Eorpach um Chosaint Sonraí chomh maith. Glacann Coimisiún an Aontais páirt ina chuid 
gníomhaíochtaí agus cruinnithe freisin. 

Caighdeánú a dhéanamh, nuair is féidir, ar na nósanna imeachta atá i bhfeidhm againn 
le haghaidh ceisteanna, gearáin, fiosrúcháin agus cúraimí rialála eile a láimhseáil agus 
mínithe ar na nósanna imeachta sin a fhoilsiú do dhaoine agus d'eagraíochtaí; 


1 dtús gach cáis, forbhreathnú a thabhairt do ghearánaigh agus d'eagraíochtaí ar na 
nósanna imeachta a leanfaidh an Coimisiún, lena n-áirítear conas agus cén uair a 
bhainfimid leas as ár gcumhachtaí ceartaitheacha; 


Obair i gcomhar le húdaráis mhaoirseachta eile de chuid an Bhoird Eorpaigh um Chosaint 
Sonraí ar chásanna a thagann faoin tsamhail maidir le hIonaid IIfhreastail!3, lena n- 
áirítear cloí leis na hoibleagáidí atá orainn mar phríomhúdarás maoirseachta dul i 
gcomhairle le húdaráis mhaoirseachta eile de chuid an Bhoird Eorpaigh maidir leis na 
dréachtchinntí uainn agus aird chuí a thabhairt ar na tuairimí uathu; 


Údaráis mhaoirseachta eile de chuid an Bhoird Eorpaigh um Chosaint Sonraí a spreagadh 
chun páirt a ghlacadh i gcomhoibríochtaí ar obair imscrúdaitheach atá faoi stiúir ag an 
gCoimisiún, go háirithe chun an úsáid is fearr a bhaint as an saineolas atá acu agus mar 
bhealach inar féidir tuiscint a ghnóthú ar na cineálacha cur chuige rialála a ghlacann na 
húdaráis faoi seach sa chleachtas; 


Cumarsáid a dhéanamh go réamhghníomhach le húdaráis mhaoirseachta eile de chuid 
an Bhoird Eorpaigh um Chosaint Sonraí ar shaincheisteanna atá ag teacht chun cinn a 
d'fhéadfadh dul i bhfeidhm ar líon réasúnta ard daoine sa Limistéar Eorpach 
Eacnamaíoch; 


Ár gcumhachtaí a fheidhmiú agus cinntí a dhéanamh ar bhealach cothrom, neamhchlaon 
agus trédhearcach; 


Timpeallacht dhlíthiúil na hÉireann a shoiléiriú d'údaráis mhaoirseachta eile de chuid an 
Bhoird Eorpaigh um Chosaint Sonraí ionas gur féidir idirdhealú a dhéanamh idir rialáil 
chomhsheasmhach an dlí cosanta sonraí agus na difríochtaí bailí atá ann i nósanna 
imeachta agus i ngnásanna riaracháin ar leibhéal náisiúnta; 


Ag fóraim idirnáisiúnta bhunaithe agus ag comhdhálacha, dul i dteagmháil go díreach le 
húdaráis chosanta sonraí ó áit lasmuigh den Limistéar Eorpach Eacnamaíoch chun 
tuiscint a ghnóthú ar na difríochtaí atá ann i ndlíthe cosanta sonraí agus ar an dóigh a 
dtéann na difríochtaí sin i bhfeidhm ar dhaoine agus ar eagraíochtaí; 


Obair i gcomhar le húdaráis mhaoirseachta eile de chuid an Bhoird Eorpaigh um Chosaint 
Sonraí agus le Coimisiún an Aontais le linn comhar idirnáisiúnta le húdaráis chosanta 
sonraí ó áit lasmuigh den Limistéar Eorpach Eacnamaíoch; !4 


Páirt a ghlacadh i gcomhdhálacha agus in imeachtaí eile in Éirinn agus thar lear agus 
aitheasc a thabhairt lena linn ionas go ngnóthófar tuiscint ar an gcur chuige rialála a 
ghlacaimid agus ionas go ngnóthóimid tuiscint ar na difríochtaí atá ann sa chur chuige 
rialála a ghlactar i dtíortha eile, lena n-áirítear an dóigh a dtéann na difríochtaí sin i 
bhfeidhm ar dhaoine agus ar eagraíochtaí; 


13 Tá an tsamhail maidir le hIonaid Ilfhreastail mínithe san acuisín a ghabhann leis an doiciméad seo. 
14 Tá na bearta sonracha maidir le comhar idirnáisiúnta leagtha amach in Airteagal 50 den Rialachán Ginearálta. 

A Freagra a thabhairt ar iarrataí ar fhaisnéis agus agallaimh ó asraonta meán idirnáisiúnta 
ionas gur féidir leis an bpobal idirnáisiúnta is leithne is féidir tuiscint a ghnóthú ar an 
gcur chuige rialála a ghlacann an Coimisiún um Chosaint Sonraí, lena n-áirítear na 
daoine sin lasmuigh d'Éirinn a dtéann gníomhaíocht rialála an Choimisiúin i bhfeidhm 
orthu; 


A Cuntas cuimsitheach a thabhairt ar ár ngníomhaíocht rialála sa tuarascáil bhliantúil 
uainn, rud a fhoilsítear a luaithe is féidir tar éis dheireadh na bliana. 


Ceist Comhairliúcháin 2 


Cé na gníomhaíochtaí de chuid an Choimisiúin a bhfuil an tionchar is mó acu ar an 
spriocthoradh maidir le rialáil chomhsheasmhach a ghnóthú? 

Toradh 2 


Tá soiléire agus cinnteacht ann sa dóigh a gcuirtear an dlí cosanta sonraí i 
bhfeidhm. 


Ceann de na cúiseanna ar forbraíodh an Rialachán Ginearálta mar rialachán nua ar fud an 
Aontais ba ea cinnteacht dhlíthiúil a thabhairt*’. D'éirigh leis an Rialachán ann féin an 
chinnteacht sin a thabhairt den chuid is mó. 


Is rialachán atá bunaithe ar phrionsabail é an Rialachán Ginearálta, áfach. Ní 
leagtar amach ann aon cheanglais dhlíthiúla le haghaidh comhthéacsanna nó 
teicneolaíochtaí sonracha. Dá bhrí sin, ní mór an Rialachán Ginearálta a léiriú go cúramach 
gach uair a chuirtear i bhfeidhm é i leith na gcomhthéacsanna agus na dteicneolaíochtaí 
sonracha sin. Ní gnéithe nua den dlí cosanta sonraí iad cuid mhór de na cearta agus na 
hoibleagáidí atá sa Rialachán Ginearálta. De réir mar a leanann an teicneolaíocht agus an 
tsochaí de bheith ag athrú, áfach, ní mór an dlí cosanta sonraí a léiriú agus a chur i 
bhfeidhm dá réir. 


Is é sin an fáth ar shainaithniomar gur spriocthoradh ann féin é soiléire agus cinnteacht a 
bhaint amach sa dóigh a gcuirtear an dlí cosanta sonraí i bhfeidhm. Thabharfadh sé sin 
cobhsaíocht d'eagraíochtaí agus do dhaoine araon. Tá seans i bhfad níos fearr ann go 
mbainfear comhlíonadh amach i gcás go mbeidh cur i bhfeidhm an dlí soiléir agus 
go dtuigfear é. Ba mhaith linn cabhrú go háirithe leis na heagraíochtaí sin ar mhaith leo 
bheith comhlíontach agus cuntasach ach nach bhfuil cinnte faoi conas is féidir leo déanamh 
amhlaidh. 


Níl sa Choimisiún ach ceann amháin de chuid mhór eagraíochtaí agus comhlachtaí atá ag 
obair chun an spriocthoradh seo a ghnóthú. Tá na Cúirteanna, go háirithe Cúirt Bhreithiúnais 
an Aontais, agus an Bord Eorpach um Chosaint Sonraí ar na príomhpháirtithe atá ag obair i 
dtreo soiléire agus cinnteacht dhlíthiúil a ghnóthú sa dóigh a gcuirtear an dlí cosanta sonraí i 
bhfeidhm. Cé nach bhfuil ionainn ach páirtí amháin i measc a lán ceann eile, ba mhaith linn 
a mhéid is féidir a dhéanamh chun dlús a chur le gnóthú na soiléire agus na cinnteachta sin. 


Is iad seo a leanas na gníomhaíochtaí faoina dtugann an Coimisiún chun an spriocthoradh 
seo a ghnóthú. 


M Treoir a thabhairt do dhaoine ionas go mbeidh tuiscint shoiléir acu ar an dóigh a dtugtar 
leis an dlí tacaíocht dóibh úsáid a sonraí pearsanta a rialú agus ionas go mbeidh tuiscint 
shoiléir acu ar an dóigh ar féidir leo na cearta cosanta sonraí atá acu a fheidhmiú; 


M Meascán formáidí agus uirlisí a úsáid chun faisnéis a sholáthar, agus tús áite á thabhairt 
don fhaisnéis a theastaíonn ón gcuid is mó de dhaoine nó a bhféadfadh an tionchar is 
mó a bheith aici nó a d'fhéadfadh cabhrú leis na daoine is leochailí; 


15 Aithris 13 den Rialachán Ginearálta. 

Treoir agus cás-staidéir a sholáthar d'eagraíochtaí maidir leis an dóigh ar cheart an dlí 
cosanta sonraí a chur i bhfeidhm i gcomhthéacsanna ginearálta agus i gcomhthéacsanna 
sonracha araon, agus tús áite á thabhairt d'fhaisnéis a bhaineann leis na réimsí 
neamhchomhlíonta a shainaithnimid nó don fhaisnéis a bhféadfadh an tionchar is mó a 
bheith aici ar chosaintí a fheabhsú, agus nuálaíocht, soláthar seirbhíse agus tairbhí 
tráchtála á n-éascú ag an am céanna; 


Trí threoir a sholáthar agus trí leas a bhaint as blaganna agus as na meáin, freagairt do 
mhíthuiscintí coitianta nó sonracha ar an dóigh a gcuirtear an dlí cosanta sonraí i 
bhfeidhm; 


Rannchuidiú le treoirlínte agus tuairimí ón mBord Eorpach um Chosaint Sonraí a fhorbairt 
chun tacú le léiriú agus cur i bhfeidhm comhsheasmhach an Rialacháin Ghinearálta; 


Taighde, lena n-áirítear é sin a dhéantar trí chomhpháirtíochtaí taighde, a fhoilsiú ar an 
bhfeidhm atá ag an dlí cosanta sonraí maidir le teicneolaíochtaí a bhíonn ag athrú go 
tapa, maidir le mórchineálacha tionchair dhlíthiúil agus maidir le samhlacha gnó a bhíonn 
ag athrú; 


Le linn dúinn treoir agus faisnéis a sholáthar, gearáin a láimhseáil, imscrúduithe a 
sheoladh agus cinntí a dhéanamh, aird iomlán a thabhairt ar na breithiúnais ábhartha 
uile ó na Cúirteanna, lena n-áirítear Cúirt Bhreithiúnais an Aontais, maidir leis an dóigh 
ar cheart an dlí cosanta sonraí a chur i bhfeidhm; 


Le linn ullmhúchán a dhéanamh do raon feidhme fiosrúcháin a shocrú agus don 
fhiosrúchán a thosú, measúnú a dhéanamh ar an dóigh a bhféadfadh an fiosrúchán ar 
shárú ar leith soiléire a thabhairt ar an bhfeidhm atá ag oibleagáidí sonracha maidir le 
comhthéacs ar leith; 


Faisnéis achomair agus faisnéis mhionsonraithe a fhoilsiú faoi na cinntí uainn i gcás go 
mbeidh sé cuí, úsáideach agus chun leas an phobail déanamh amhlaidh agus leas a 
bhaint as na deiseanna atá ann na cinntí sin a mhíniú trí na meáin ionas go mbeidh 
daoine agus eagraíochtaí in ann cur i bhfeidhm an dlí a thuiscint; 


Dlíthíocht a thionscnamh i gcás go mbeidh oibleagáid orainn déanamh amhlaidh, mar 
shampla i dtaca leis an léiriú ar dhlí an Aontais nó i gcás go bhféadfadh, inár dtuairim 
féin, go mbeadh easpa cinnteachta ann sna cinntí ón mBord Eorpach um Chosaint Sonraí 
maidir le díospóidí a bhaineann leis na cinntí uainn féin; 


Páirt a ghlacadh sa phlé ar shaincheisteanna nach dtagann go díreach faoin dlí cosanta 
sonraí ach atá bainteach go dlúth nó atá idirnasctha le nithe cosanta sonraí, go háirithe i 
gcás go bhféadfadh go mbeadh bearnaí ann sa dlí, sna cosaintí atá i bhfeidhm nó i 
ngníomhaíocht rialála, agus obair i gcomhar le rialálaithe sna réimsí nasctha sin, mar 
shampla sábháilteacht dhigiteach, iomaíocht agus cosaint tomhaltóirí; 


Freagra a thabhairt ar iarrataí ar fhaisnéis agus agallaimh ó asraonta meán ionas gur 
féidir leis an bpobal is leithne is féidir tuiscint a ghnóthú ar chur i bhfeidhm an dlí, go 
háirithe na daoine sin a dtéann gníomhaíocht rialála an Choimisiúin i bhfeidhm orthu; 

AM Measúnú a dhéanamh ar na hathruithe a d'fhéadfaí a dhéanamh ar an dlí cosanta sonraí 
agus aighneachtaí stuama críochnúla a thabhairt do reachtóirí nuair a iarrtar orainn 
déanamh amhlaidh, mar shampla maidir leis an tionchar a bheidh ag an dréacht- 
Rialachán nua ón Aontas maidir le Príobháideachas agus Cumarsáid Leictreonach. 


Ceist Comhairliuchain 3 

Cé na bearnaí is mó atá ann ó thaobh soiléire agus cinnteachta dlíthiúla de, ar bearnaí iad a 
d'fhéadfadh a bheith ag cur bac ar eagraíochtaí comhlíonadh a bhaint amach nó a d'fhéadfadh a 
bheith ag imirt tionchar diúltach ar na cearta atá ag daoine aonair? 


Ceist Comhairliúcháin 4 
Cé na gníomhaíochtaí de chuid an Choimisiúin a bhfuil an tionchar is mó acu ar an 
spriocthoradh maidir le soiléire agus cinnteacht dhlithiuil a ghnóthú? 

Toradh 3 


Oibríonn agus nuálann eagraíochtaí ar bhealach cuntasach, comhlíontach, 
cothrom agus eiticiúil agus sonraí pearsanta á bpróiseáil acu. 


Níl an dlí cosanta sonraí ná an dóigh a rialáiltear é ina mbac ar dhul chun cinn teicneolaíoch 
ar aon bhealach.*¢ Ni gá aon rogha dhénártha a dhéanamh idir sonraí pearsanta a chosaint 
agus an teicneolaíocht a úsáid - mar shampla, chun feabhas a chur ar an saol, chun 
fionnachtana a dhéanamh i gcúram sláinte, chun freagairt do ghéarchéimeanna daonnúla 
agus chun caidreamh a chothú le daoine eile, fiú. 


Ina theannta sin, níl sé mar aidhm leis an dlí cosanta sonraí ná leis an dóigh a rialáiltear é 
san Aontas an bonn a bhaint ón tsaoirse chun gnó a sheoladh.” Níl sé mar phríomhchuspóir 
leo ach oiread srian a chur leis na seirbhísí poiblí a theastaíonn ó dhaoine agus ón tsochaí. 
Agus táirgí agus seirbhísí á soláthar acu, áfach, ní mór d'eagraíochtaí cuntasacht a ghlacadh 
as an dóigh a bpróiseálann siad sonraí pearsanta. Is féidir leo é sin a dhéanamh trí chloí leis 
na prionsabail bhunúsacha um chosaint sonraí pearsanta faoin Rialachán Ginearálta. Tá na 
prionsabail sin leagtha amach san aguisín. 


Déanann an Coimisiún maoirseacht ar an dóigh a nglacann eagraíochtaí 
cuntasacht as na prionsabail sin a chomhlíonadh. Mar thoradh ar an gcreat dlíthiúil a 
bhfuilimid faoina réir agus ar an bhfíric gur ceart bunúsach é an ceart chun cosaint sonraí, ní 
ionann an cur chuige rialála a ghlacaimid agus é sin a ghlacann a lán rialálaithe eile, mar 
shampla rialálaithe a dhéanann maoirseacht ar ghníomhaíocht eacnamaíoch agus rialálaithe 
nach mór d'eagraíochtaí réamhcheadú a lorg uathu. Glacaimid cur chuige ilghnéitheach agus 
maoirseacht á déanamh againn — áit a méadaímid feasacht, a n-imrímid tionchar, a 
dtugaimid comhairle agus údarú, a ndéanaimid faireachán agus imscrúdú, a dtugaimid faoi 
ghníomhaíocht forfheidhmiúcháin agus a n-ionchúisímid. 


Is iad seo a leanas na gníomhaíochtaí faoina dtugann an Coimisiún chun an spriocthoradh 
seo a ghnóthú. 


M Treoir a sholáthar d'eagraíochtaí maidir leis an dóigh ar cheart an dlí cosanta sonraí a 
chur i bhfeidhm i gcomhthéacsanna ginearálta agus i gcomhthéacsanna sonracha 
araon, agus tús áite á thabhairt d'fhaisnéis a bhaineann leis na réimsí 
neamhchomhlíonta a shainaithnímid nó don fhaisnéis a bhféadfadh an tionchar is mó 
a bheith aici ar chosaintí a fheabhsú, agus nuálaíocht, soláthar seirbhíse agus tairbhí 
tráchtála á n-éascú ag an am céanna, mar shampla trí threoir atá dírithe ar 
ghnólachtaí nuathionscanta; 


A Beachtú a dhéanamh ar na modhanna a úsáidimid le haghaidh treoir agus uirlisí a 
phleanáil, a fhorbairt agus a fhoilsiú agus an tionchar nithiúil atá ag an treoir uainn a 
thomhas bunaithe ar a mhéid a mhéadaítear tuiscint agus comhlíonadh dá barr; 


16 Mínítear in Aithrisí 4 go 7 den Rialachán Ginearálta gur gá creat cosanta sonraí atá láidir agus comhleanúnach a bheith ann 
chun tacú le haon fhorbairtí sa teicneolaíocht agus sa tsochaí. 
1 Airteagal 16 de Chairt an Aontais Eorpaigh um Chearta Bunúsacha. 

Cás-staidéir mhionsonraithe ar na cinntí uainn a fhoilsiú i bhformáid lena 
gcabhraítear le heagraíochtaí tuiscint a ghnóthú ar an bhfeidhm atá ag na cinntí sin 
maidir leis an dóigh a bprdisealann siad féin sonraí pearsanta agus, ar an mbealach 
sin, cuntasacht a threisiú agus comhlíonadh a mhéadú ina measc; 


Tús áite a thabhairt do threoir a fhorbairt do mhicreafhiontair agus d'fhiontair bheaga 
agus mheánmhéide, á chinntiú go mbeidh an treoir chomh praiticiúil agus chomh 
soiléir agus is féidir, ionas nach dteastóidh comhairle sheachtrach ó eagraíochtaí 
maidir lena gcomhlíonadh agus lena gcuntasacht féin fad a leanfaidh siad na 
treoirlínte uainn; 


Tús áite a thabhairt do threoir agus ábhair a fhorbairt d'Oifigigh Chosanta Sonraí 
ainmnithe!®, deiseanna a thabhairt d'Oifigigh Chosanta Sonraí líonrú agus faisnéis a 
chomhroinnt lena chéile, agus dul i dteagmháil go díreach le hOifigigh Chosanta 
Sonraí mar aitheantas ar an ról ríthábhachtach atá acu i gcuntasacht a n- 
eagraíochta; 


Páirt a ghlacadh i gcomhdhálacha agus in imeachtaí eile in Éirinn agus thar lear agus 
aitheasc a thabhairt lena linn ionas gur féidir linn a mhíniú go díreach don oiread 
eagraíochtaí agus is féidir conas is féidir leo an dlí cosanta sonraí a chomhlíonadh 
agus sonraí pearsanta a phróiseáil ar bhealach cothrom agus eiticiúil agus ionas gur 
féidir linn iad a spreagadh déanamh amhlaidh; 


Ag gníomhú dúinn ar bhonn inmheánach agus trí chomhpháirtíochtaí taighde araon, 
taighde mionsonraithe a dhéanamh ar an bhfeidhm atá ag an dlí cosanta sonraí 
maidir le teicneolaíochtaí a bhíonn ag athrú go tapa, maidir le ceisteanna anailíse dlí 
agus maidir le samhlacha gnó a bhíonn ag athrú, agus torthaí an taighde sin a 
fhoilsiú i bhformáidí lena gcabhraítear le heagraíochtaí comhlíonadh a bhaint amach 
agus rioscaí a bhainistiú; 


Na bunchlocha a leagan le haghaidh eagraíochtaí a chumasú a gcomhlíonadh a 
thaispeáint go deonach trí bhíthin cóid iompair, agus an méid sin á dhéanamh trí na 
critéir ábhartha a fhoilsiú a luaithe is féidir agus ar aon dul le treoirlínte ón mBord 
Eorpach um Chosaint Sonraí, trí phlé a dhéanamh ar chóid iompair atá beartaithe 
agus trí dhréachtchóid iompair a athbhreithniú chomh tapa agus chomh grinn agus is 
féidir ionas gur féidir le heagraíochtaí iad a chur i bhfeidhm; 


Na bunchlocha a leagan le haghaidh eagraíochtaí a chumasú a gcomhlíonadh a 
thaispeáint go deonach trí bhíthin scéimeanna deimhniúcháin, agus an méid sin á 
dhéanamh tri obair go dlúth le Bord Náisiúnta na hEireann um Chreidiúnú!? chun 
critéir chreidiúnúcháin a cheapadh, trí fhorbairt scéimeanna deimhniúcháin a chur 
chun cinn agus trí dhul i dteagmháil go díreach le comhlachtaí deimhniúcháin de réir 
mar is gá ionas go mbeidh scéimeanna deimhniúcháin ar fáil d'eagraíochtaí a luaithe 
is féidir; 


18 Faoi Airteagal 37 den Rialachán Ginearálta, ceanglaítear ar eagraíochtaí áirithe Oifigeach Cosanta Sonraí a cheapadh. Tá na 
cúraimí atá ar Oifigigh Chosanta Sonraí leagtha amach in Airteagal 39 den Rialachán Ginearálta. 

19 Is é Bord Náisiúnta na hÉireann um Chreidiúnú an comhlacht creidiúnúcháin le haghaidh scéimeanna deimhniúcháin in 
Éirinn faoin Acht um Chosaint Sonraí, 2018. 

“ Agus mórualach rialála á chur i gcrích againn thar ceann daoine ar fud an Limistéir 
Eorpaigh Eacnamaíoch, maoirseacht agus imscrúdú a dhéanamh ar chuideachtaí 
teicneolaíochta, Idirlín agus meán sóisialta a bhfuil a gceanncheathrú Eorpach 
lonnaithe in Eirinn agus an dlí a fhorfheidhmiú ina n-aghaidh; 


M Sainacmhainní a shannadh chun cabhrú le heagraíochtaí tuiscint a ghnóthú ar na 
cuntasachtaí atá orthu agus sonraí pearsanta á n-aistriú acu chuig áit lasmuigh den 
Limistéar Eorpach Eacnamaíoch trí threoir agus comhairle a sholáthar go díreach 
dóibh, athbhreithniú a dhéanamh ar dhréachtiarratais ar Rialacha Ceangailteacha 
Corparáideacha chomh tapa agus chomh grinn agus is féidir, aistrithe sonraí 
pearsanta a údarú trí shásraí sonracha, agus soiléire a lorg maidir leis an dóigh a 
bhféadfadh aistrithe dul i bhfeidhm ar dhaoine aonair; 


A Freagra a thabhairt ar iarrataí ó ranna Rialtais ar dhul i gcomhairle linn maidir le 
hathruithe féideartha ar reachtaíocht a bhaineann le próiseáil sonraí pearsanta; 


® Freagra a thabhairt ar iarrataí ó eagraíochtaí a bhfuil measúnuithe tionchair ar 
chosaint sonraí curtha i gcrích acu agus nach bhfuil in ann na hardrioscaí uile atá 
roimh phróiseáil sonraí pearsanta a mhaolú laistigh de na hagaí freagartha atá 
leagtha amach sa Rialachán Ginearálta; 


A Dul i dteagmháil go díreach le heagraíochtaí maidir leis an gcur chuige a ghlacann 
siad i leith comhlíonadh cosanta sonraí — go háirithe leis na heagraíochtaí sin a 
phróiseálann na sonraí pearsanta de chuid líon suntasach daoine — agus an 
teagmháil sin á húsáid mar bhealach inar féidir linn na samhlacha gnó atá ar bun acu 
a thuiscint agus fadhbanna féideartha a shainaithint sula dtiocfaidh siad chun cinn, 
agus an tionchar nithiúil atá ag ár ngníomhaíocht teagmhála a thomhas; 


M Gníomhú go tapa nuair a thagaimid ar an eolas faoi tháirge nó seirbhís nua ata le 
tabhairt isteach ag eagraíocht, i gcás go bhféadfadh tionchar diúltach a bheith aige 
nó aici ar líon mór daoine, agus a chinntiú go n-athrófar an táirge nó an tseirbhís sin 
sula dtabharfar isteach é nó í, agus an méid sin á dhéanamh trí phlé leis an 
eagraíocht nó trí ghníomh forfheidhmiúcháin foirmiúil amhail rabhadh a thabhairt; 


M Freagairt go tapa agus ar an mbealach is cuí d'aon fhógraí a fhaighimid ó dhaoine 
aonair mar nochtadh cosanta; 


A Athbhreithniú a dhéanamh ar gach fógra agus gearán a fhaighimid faoi shárú ar 
shonraí pearsanta, scrúdú a dhéanamh ar na rioscaí a d'fhéadfadh an sárú a chruthú 
do chearta agus saoirsí daoine, treochtaí agus fadhbanna sistéamacha a shainaithint, 
agus tabhairt faoi imscrúduithe foirmiúla ar sháruithe sonracha nó ar ghrúpaí 
sáruithe, ag brath ar a gcineál agus ar a dtromchúis; 


M Na tosaíochtaí forfheidhmiúcháin a bhíonn againn idir an gearrthéarma agus an 
meántéarma a dheimhniú agus a chur in iúl go rialta, agus iad bunaithe ar na 
príomhréimsí riosca a shainaithnímid; 


20 Tá an Coimisiún um Chosaint Sonraí ar áireamh faoi alt 7 den Acht um Nochtadh Cosanta agus faoi Ionstraim 
Reachtúil Uimh. 339 de 2014. Fágann sé sin go bhféadfaidh fostaithe nochtadh cosanta a dhéanamh don 
Choimisiún maidir le comhlíonadh an dlí cosanta sonraí. 

Tabhairt faoi imscrúduithe ar sháruithe féideartha a measaimid go bhféadfadh 
tionchar réasúnta suntasach a bheith acu ar líon mór daoine, idir dhaoine in Eirinn 
agus dhaoine sa Limistéar Eorpach Eacnamaíoch, agus a dheimhniú go poiblí go 
bhfuil imscrúduithe den sórt sin ar bun nuair a mheasaimid gur féidir leis an 
deimhniú sin neamhchomhlíonadh a dhíspreagadh i measc eagraíochtaí eile; 


Ár bpróisis imscrúdaitheacha agus chinnteoireachta a sheoladh ar bhealach a 
chomhlíonann na prionsabail um cheartas aiceanta agus nósanna imeachta 
cothroma, agus cinntí agus breitheanna a dhéanamh ar bhealach stuama, 
réasúnaithe agus trédhearcach; 


Na cumhachtaí imscrúdaitheacha uile atá againn a úsáid a mhéid is féidir agus gach 
cumhacht is gá le haghaidh imscrúdú ar leith a chur i bhfeidhm ionas gur féidir linn 
an tacar iomlán fíricí a dheimhniú chomh héifeachtúil agus chomh tapa agus is féidir, 
le linn fiosrúchán foirmiúil agus i gcomhthéacsanna eile araon; 


Aird a thabhairt ar an éifeacht díspreagtha is féidir lenár gcumhachtaí ceartaitheacha 
a bheith acu agus sinn ag socrú na cumhachta ceartaithí is cuí, fíneálacha san 
áireamh, i ngach cás ina gcinntear go raibh sárú ann; 


Measúnú a dhéanamh ar an gcumhacht cheartaitheach is comhréireach i leith gach 
sáraithe ar leith, bunaithe ar fhíricí an cháis agus ar na fionnachtana sa chinneadh 
uainn, agus comhsheasmhacht ó thaobh cur chuige rialála de á cothabháil againn ag 
an am céanna; 


Aird a thabhairt ar an éifeacht díspreagtha is féidir lenár gcumhachtaí ceartaitheacha 
a bheith acu, maidir leis an tionchar ar eagraíochtaí eile, agus sinn ag socrú na 
cumhachta ceartaithí is cuí, fíneálacha san áireamh, i ngach cás ina gcinntear go 
raibh sárú ann; 


Na cumhachtaí ionchúisimh atá againn a fheidhmiú ar bhealach cothrom agus 
trédhearcach nuair a chinnimid go raibh sáruithe ann a bhaineann le cumarsáid 
leictreonach faoi na Rialacháin maidir le Príobháideachas agus Cumarsáid 
Leictreonach nó go raibh cionta ann faoin Acht um Chosaint Sonraí, 2018; 


Na cinntí uainn a chosaint go láidir sna Cúirteanna. 

Ceist Comhairliúcháin 5 

Cén dóigh ar féidir leis an gCoimisiún teacht ar an gcothromaíocht chuí idir srianta na n- 
oibleagáidí dlíthiúla atá orainn agus na hacmhainní teoranta atá againn ionas go mbeidh an 
tionchar is mó is féidir againn ar chuntasacht agus comhlíonadh eagraíochtaí? Cén dóigh ar 
féidir leis an gCoimisiún eagraíochtaí a spreagadh dul níos faide ná cuntasacht agus 
comhlíonadh amháin agus í dtreo sonraí pearsanta a phróiseáil ar bhealach cothrom agus 


eiticiúil? 


Ceist Comhairliúcháin 6 

Cé na cumhachtaí ceartaitheacha de chuid an Choimisiúin a bhfuil an tionchar is mó acu ar 
neamhchomhlionadh a dhíspreagadh? (Féach an aguisín chun teacht ar an liosta de 
chumhachtaí ceartaitheacha an Choimisiúin. ) 


Ceist Comhairliúcháin 7 

Cén dóigh ar cheart an chumhacht atá ag an gCoimisiún chun fíneálacha riaracháin a fhorchur a 
úsáid chun an tairbhe is mó agus is inbhuanaithe a bhaint amach do dhaoine agus ar cheart 
fíneálacha a fhorchur i gcomhar le cumhachtaí ceartaitheacha eile? 

A Toradh 4 


a 
GX a Ya Tuigeann an oiread daoine agus is féidir an dóigh a n-úsáidtear a sonraí 
(o A 


pearsanta agus tá rialú acu ar an úsáid sin. 


I gcás gach duine dínn, tá an tuiscint agus an rialú atá againn ar an dóigh a n-úsáidtear ár 
sonraí pearsanta ina ngné lárnach de rialú a bheith againn ar ár saol féin. Is é sin an fáth a 
bhfuil cearta cosanta sonraí chomh tábhachtach sin. Tá ríthábhacht ag baint le 
trédhearcacht a bheith ann maidir leis an dóigh a n-úsáidtear ár bhfaisnéis agus maidir leis 
na roghanna atá againn ina leith. Ni le hiontaoibh a chothú, agus leis sin amháin, a 
bhaineann trédhearcacht. Tugtar tuilleadh rialaithe dúinn a bhuí leis an gceart atá againn 
chun rochtain a fháil ar an bhfaisnéis atá stóráilte fúinn agus a bhuí leis na cearta atá againn 
go gceartófaí nó go léirscriosfaí an fhaisnéis sin. Is é sin an fáth nach mór d'eagraíochtaí 
bheith trédhearcach sa dóigh a n-úsáideann siad ár sonraí pearsanta faoin Rialachán 
Ginearálta. 


Gach lá sa Choimisiún, is é an rud a spreagann sinn agus a chuireann fuinneamh 
ionainn ná an croíchuspóir atá againn na cearta atá ag gach duine dínn a 
chosaint — is ceart bunúsach é an ceart chun cosaint sonraí pearsanta. Gach duine a bhfuil 
ábhar imní, fadhb nó gearán acu, ba mhaith linn go dtabharfaí tacaíocht dóibh chun go 
seasfaí leis na cearta atá acu agus chun go bhfaigheadh siad réiteach sásúil. 

e Ba mhaith linn faisnéis úsáideach a thabhairt don oiread daoine agus is féidir faoi na 
cearta atá acu. 

e gcás daoine a chuireann ceisteanna orainn go díreach, tacaimid leo trí chomhairle a 
thabhairt dóibh láithreach — nuair a fhaigheann daoine comhairle agus nuair a 
ghnóthaíonn siad tuiscint níos fearr ar na cearta agus na hoibleagáidí atá ann, is 
féidir leo an chéad chéim a thógáil i dtreo a sonraí pearsanta a rialú. 

ə I gcásanna eile, tá seans ann go ndéanfaimid teagmháil dhíreach le heagraíocht tar 
éis do dhuine fadhb a chur in iúl dúinn. Is minic is féidir linn an fhadhb bhunaidh a 
réiteach in aon teagmháil amháin. 

e I gcásanna eile, tugaimid faoi obair níos fairsinge le linn dúinn gearán a láimhseáil 
agus tagaimid ar chonclúid níos foirmiúla ar an ngearán sin. 


Cuireann na mílte duine ceisteanna, ábhair imní agus gearáin in iúl dúinn gach bliain faoina 
n-imthosca aonair agus déanaimid iarracht dhiongbháilte réiteach sásúil a bhaint amach do 
gach duine díobh. Chomh maith leis sin, ba mhaith linn feabhas a chur ar na cosaintí atá ag 
na milliúin duine eile nach ndearna teagmháil linn riamh agus a bhféadfadh go ndearna 
eagraíochtaí difriúla sárú ar a gcuid ceart ar mhórscála. 1 gcás gearán áirithe, cinnimid, 
bunaithe ar na hacmhainní teoranta atá againn, nach bhfuil aon údar ann leis an gcur 
isteach líomhnaithe ar chearta a imscrúdú tuilleadh. Beag beann ar an méid oibre a 
dhéanfaimid ar ghearán aonair, áfach, míneoimid i gcónaí na cúiseanna leis an gcás a chur i 
gcrích a luaithe a chinnfimid go bhfuil an obair atá i gceist críochnaithe. 


Ag an gCoimisiún, ba mhaith linn an oiread is féidir a bhaint amach don oiread daoine agus 
is féidir. IS é sin an fáth ar gá dúinn a chinntiú i gcónaí go mbeidh cothromaíocht ann idir ár 
gcuid oibre ar ghearáin aonair agus ár gcuid oibre ar shaincheisteanna a d'fhéadfadh dul i 
bhfeidhm ar na milliúin duine. 


Is iad seo a leanas na gníomhaíochtaí faoina dtugann an Coimisiún chun an spriocthoradh 
seo a ghnóthú. 

A Trí fheachtais fógraíochta, trí sheisiúin faisnéise phoiblí agus trí ghrúpaí ionadaíocha, 
feasacht an phobail a mhéadú ar na cearta cosanta sonraí atá acu agus ar an dóigh 
ar féidir leo úsáid a sonraí pearsanta a rialú; 


M Freagra a thabhairt ar iarrataí ar fhaisnéis agus agallaimh ó asraonta meán ionas go 
méadófar feasacht ar chearta agus oibleagáidí cosanta sonraí agus ar mhithuiscinti ar 
nithe cosanta sonraí, go háirithe i measc daoine nach lorgódh an fhaisnéis sin dóibh 
féin; 


M Treoir úsáideach a sholáthar do dhaoine mar bhealach praiticiúil inar féidir tacú leo 
úsáid a sonraí pearsanta a rialú, bainistiú a dhéanamh ar rioscaí dá sonraí pearsanta 
agus na cearta cosanta sonraí atá acu a fheidhmiú, agus úsáid á baint as meascán 
formáidí agus uirlisí chun an fhaisnéis a sholáthar, agus tús áite á thabhairt don 
fhaisnéis a theastaíonn ón gcuid is mó de dhaoine ionas nach gá dóibh teagmháil a 
dhéanamh linn go díreach; 


M Faisnéis atá ábhartha go díreach a sholáthar a luaithe is féidir do dhaoine ar gá 
dóibh teagmháil a dhéanamh linn chun ceisteanna a chur maidir lena n-imthosca 
sonracha féin; 


A Comhairle a thabhairt do dhaoine faoi na meáin eile a d'fhéadfadh siad a úsáid chun 
faisnéis a fháil agus chun toradh níos fearr a fháil, b'fhéidir, ina gcás, lena n-áirítear 
trí rialálaithe a bheith ag obair le chéile i réimsí eile den dlí; 


M Aird a thabhairt ar an dóigh a dtéann cosaint sonraí i bhfeidhm ar dhaoine 
leochaileacha, faireachán a dhéanamh ar an dóigh a gcomhlíonann eagraíochtaí na 
hoibleagáidí cosanta sonraí atá orthu ar bhealach ina gcuirtear imthosca daoine 
leochaileacha san áireamh, agus ionchur a lorg ó ghrúpaí sainleasmhara a dhéanann 
ionadaíocht do dhaoine leochaileacha chun cur leis an tuiscint atá againn féin; 


M Measúnú dóthanach a dhéanamh ar gach gearán aonair a fhaighimid, chun teacht ar 
an mbealach is cuí agus is tapa chun an cás atá i gceist a láimhseáil agus a chur i 
gcrích, agus an bonn lenár gcur chuige á chur in iúl don ghearánach ar bhealach 
sothuigthe; 


A An oiread gearán agus is féidir a réiteach trí mhodhanna cairditla*?, mar shampla 
trína iarraidh go bhfreastalódh an eagraíocht lena mbaineann ar chearta an 
ghearánaigh gan aon ghá le gníomhaíocht forfheidhmiúcháin a dhéanamh chun é sin 
a bhaint amach agus, ag an am céanna, an tsaincheist a fhiosrú i gcomhar leis an 
eagraíocht i gcás gur sainaithníodh fadhbanna sistéamacha féideartha; 


M Gníomhú go tapa nuair a thagaimid ar an eolas faoi tháirge nó seirbhís nua atá le 
tabhairt isteach ag eagraíocht, i gcás go bhféadfadh tionchar diúltach a bheith aige 
nó aici ar líon mór daoine, agus a chinntiú go n-athrófar an táirge nó an tseirbhís sin 
sula dtabharfar isteach é nó í, agus an méid sin á dhéanamh trí phlé leis an 
eagraíocht nó trí ghníomh forfheidhmiúcháin foirmiúil amhail rabhadh a thabhairt; 


21 Mar atá leagtha amach in alt 109(2) den Acht um Chosaint Sonraí, 2018. 

M Treochtaí agus téamaí a shainaithint ar fud grúpaí gearán aonair, agus tabhairt faoi 
imscrúduithe ina gcumhdaítear na príomh-shaincheisteanna atá i gceist leis na grúpaí 
gearán sin, ionas go ngnóthóimid torthaí comhchoiteanna láidre ar an mbealach is 
éifeachtúla is féidir laistigh de na hacmhainní teoranta atá againn; 


M Tabhairt faoi imscrúduithe ar sháruithe féideartha a measaimid go bhféadfadh 
tionchar réasúnta suntasach a bheith acu ar líon mór daoine, idir dhaoine in Eirinn 
agus dhaoine sa Limistéar Eorpach Eacnamaíoch, fiú amháin i gcás nach 
bhfuaireamar a lán gearán, nó aon ghearáin ar bith, faoin sárú atá i gceist. 


Ceist Comhairliúcháin 8 


Cén dóigh ar féidir linn teacht ar an gcothromaíocht chuí idir ár gcuid oibre ar ghearáin aonair 


agus ár gcuid oibre ar shaincheisteanna a d'fhéadfadh dul i bhfeidhm ar na milliúin duine ionas 
gur féidir linn an tionchar is mó a bheith againn ar an oiread daoine agus is féidir? 

Toradh 5 


Tugtar cosaint shonrach do leanaí. 


Ag an gCoimisiún, is é an rud a bhrúnn ár gcuid oibre chun cinn ná an croíchuspóir atá 
againn na cearta cosanta sonraí atá ag gach duine dínn a chosaint. Tá rún daingean ar leith 
againn na cearta atá ag daoine leochaileacha a chosaint, go háirithe cearta leanaí. 


Cuirtear in iúl go soiléir sa Rialachán Ginearálta go dteastaíonn cosaint shonrach ó leanaí ó 
thaobh sonraí pearsanta de mar go bhféadfadh nach mbeadh siad chomh heolach le 
haosaigh ar na rioscaí agus na hiarmhairtí atá ann. Ní hé amháin go bhfuil leanaí 
leochaileach i leith na gceart cosanta sonraí atá acu, tarlaíonn sé, i gcás nár comhlíonadh na 
cearta sin, go bhféadfadh an leanbh a bheith thíos leis sin suas go mbainfeadh sé/sí aosacht 
amach. 


Is iad seo a leanas na gníomhaíochtaí faoina dtugann an Coimisiún chun an spriocthoradh 
seo a ghnóthú. 


“. Sainiú a dhéanamh ar na cosaintí sonracha a theastaíonn chun cloí leis na cearta atá 
ag leanaí go gcosnófaí a sonraí pearsanta, agus treoir á soláthar do dhaoine agus 
d'eagraíochtaí; 


A Ábhair oideachais atá réidh le húsáid a sholáthar agus feasacht a mhéadú ar chosaint 
sonraí leanaí, agus an méid sin dírithe ar leanaí, ar a múinteoirí agus ar a 
dtuismitheoirí; 


A Ag gníomhú dúinn ar bhonn inmheánach agus tri chomhpháirtíochtaí taighde araon, 
taighde mionsonraithe a dhéanamh ar an bhfeidhm atá ag an dlí cosanta sonraí 
maidir le leanaí, mar shampla taighde ar an dóigh a bhféadfaí modhanna fíorú aoise 
a chur i bhfeidhm go sábháilte agus an dóigh a bhféadfaí toiliú tuismitheora a fháil le 
haghaidh seirbhísí ar líne; 


Æ Obair i gcomhar le tathantóirí agus saineolaithe sa réimse um chearta leanaí a 
chosaint agus a chur chun cinn, lena n-áirítear rialálaithe agus comhlachtaí reachtúla 
eile, agus leas a bhaint as a gcuid comhairle agus taithí; 


æ Tús a chur le cóid iompair maidir le próiseáil sonraí pearsanta leanaí a fhorbairt agus 
forbairt na gcód sin a chur chun cinn go gníomhach; 


A Imscrúduithe foirmiúla agus cinntí a dhéanamh agus cumhachtaí ceartaitheacha a 
chur i bhfeidhm i leith saruithe féideartha a d'fhéadfadh dul i bhfeidhm ar chearta 
cosanta sonraí leanaí, agus tús áite á thabhairt don obair sin i ngníomhaíocht 
forfheidhmiúcháin an Choimisiúin. 


22 Aithris 38 den Rialachán Ginearálta. 

Ceist Comhairliúcháin 9 

Cé na gníomhaíochtaí de chuid an Choimisiúin ar dóigh dóibh an tionchar is mó a bheith acu ar 
an spriocthoradh maidir lena chinntiú go dtabharfar cosaint shonrach do leanaí a ghnóthú? Ar 
cheart na gníomhaíochtaí sin a chur in aon ord tosaíochta ar leith? 


Ceist Comhairliúcháin 10 


An bhfuil aon ghníomhartha eile ann ar cheart don Choimisiún iad a dhéanamh, ar gníomhartha 
iad a chabhróidh linn an spriocthoradh maidir lena chinntiú go dtabharfar cosaint shonrach do 
leanaí a ghnóthú? 

Conclúidí 


Is torthaí uaillmhianacha iad na spriocthorthaí atá againn, go háirithe toisc go bhfuil teorainn 
ann leis na hacmhainní atá ar fáil dúinn. Ag an am céanna, tá tacar fairsing cúraimí, 
gníomhaíochtaí agus feidhmeanna ann nach mór dúinn iad a chur i gcrích faoin dlí. 


Ba mhaith linn scrúdú atá chomh meáite agus is féidir a dhéanamh ar an dóigh ar féidir linn 
an chuid is fearr a bhaint as ár gcuid acmhainní chun dul i ngleic leis na rioscaí is mó atá 
roimh an gcuid is mó de dhaoine. Agus an Straitéis Rialála nua uainn don tréimhse 2020 go 
2025 á forbairt, déanfaimid scrúdú agus tástáil ar na naisc nithiúla atá ann idir ár gcuid 
gníomhaíochtaí agus na torthaí ba mhaith linn a ghnóthú. Ba mhaith linn fianaise a úsáid, a 
mhéid is féidir é, le linn dúinn roghanna deacra a dhéanamh ar na tosaíochtaí rialála atá 
againn, agus sinn ag comhlíonadh na n-oibleagáidí dlíthiúla atá orainn ag an am céanna. 


Déanfaimid measúnú ar na gníomhaíochtaí eile a d'fhéadfaimis a dhéanamh chun cabhrú 
linn na torthaí atá i gceist a ghnóthú agus scrúdóimid an dóigh a dtéann ár ngníomhaíochtaí 
difriúla i bhfeidhm ar a chéile. Cuid thábhachtach den mheasúnú iomlán a dhéanfaimid is ea 
na haighneachtaí a gheobhaimid le linn an chéad bhabhta comhairliúcháin phoiblí oscailte 
seo. 


Ceist Comhairliúcháin 11 
Cé na gníomhaíochtaí neamhreachtúla eile de chuid an Choimisiúin a rachadh í bhfeidhm go 
dearfach ar na spriocthorthaí atá againn? 


Ceist Comhairliúcháin 12 

Cén fhianaise a d'fhéadfadh an Coimisiún a úsáid anois chun a shainaithint cé na cúraimí agus 
na gníomhaíochtaí reachtúla agus neamhreachtúla dé chuid a mbeadh an tionchar is mó acu ar 
na spríocthorthaí a ghnóthú? 

5.Na Ceisteanna Comhairliúcháin Uile 


Tá na ceisteanna a bhfuiltear ag iarraidh freagraí orthu, trí aighneachtaí i scríbhinn a 
sheoladh chuig an gCoimisiún um Chosaint Sonraí, leagtha amach ar fud Rannán 4 den 
doiciméad seo. Tá gach ceann de na ceisteanna liostaithe le chéile an athuair anseo. 


Táthar ag iarraidh freagra ar cheann amháin, roinnt nó gach ceann de na ceisteanna. Is 
féidir aighneachtaí a sheoladh le ríomhphost chuig dpcstrategy@dataprotection.ie nó tríd an 
bpost chuig Straitéis an Choimisiúin um Chosaint Sonraí, 21 Cearnóg Mhic Liam, Baile Atha 
Cliath 2 roimh an 24 Eanáir 2020. 


Ceist Comhairliúcháin 1 

An bhfuil aon toradh ar leith eile ann ar cheart don Choimisitin é a chur ar áireamh anseo agus 
cén fáth ar cheart é a chur ar áireamh anseo? Cén dóigh a mbeadh an toradh breise sin ag 
teacht leis na cúig spriocthoradh atá ann cheana? 


Ceist Comhairliúcháin 2 
Cé na gníomhaíochtaí de chuid an Choimisiúin a bhfuil an tionchar is mó acu ar an 
spriocthoradh maidir le rialáil chomhsheasmhach a ghnóthú? 


Ceist Comhairliúcháin 3 

Cé na bearnaí is mó atá ann ó thaobh soiléire agus cinnteachta dlíthiúla de, ar bearnaí iad a 
d'fhéadfadh a bheith ag cur bac ar eagraíochtaí comhlíonadh a bhaint amach nó a d'fhéadfadh a 
bheith ag imirt tionchar diúltach ar na cearta atá ag daoine aonair? 


Ceist Comhairliúcháin 4 
Cé na gníomhaíochtaí de chuid an Choimisiúin a bhfuil an tionchar is mó acu ar an 
spriocthoradh maidir le soiléire agus cinnteacht dhlíthiúil a ghnóthú? 


Ceist Comhairliúcháin 5 

Cén dóigh ar féidir leis an gCoimisiún teacht ar an gcothromaíocht chuí idir srianta na n- 
oibleagáidí dlíthiúla atá orainn agus na hacmhainní teoranta atá againn ionas go mbeidh an 
tionchar is mó is féidir againn ar chuntasacht agus comhlíonadh eagraíochtaí? Cén dóigh ar 
féidir leis an gCoimisiún eagraíochtaí a spreagadh dul níos faide ná cuntasacht agus 
comhlíonadh amháin agus í dtreo sonraí pearsanta a phróiseáil ar bhealach cothrom agus 
eiticiúil? 


Ceist Comhairliúcháin 6 


Cé na cumhachtaí ceartaitheacha de chuid an Choimisiúin a bhfuil an tionchar is mó acu ar 
neamhchomhlíonadh a dhíspreagadh? 


Ceist Comhairliúcháin 7 

Cén dóigh ar cheart an chumhacht atá ag an gCoimisiún chun fíneálacha riaracháin a fhorchur a 
úsáid chun an tairbhe is mó agus is inbhuanaithe a bhaint amach do dhaoine agus ar cheart 
fíneálacha a fhorchur i gcomhar le cumhachtaí ceartaitheacha eile? 


32 


An Coimisiún um 
Chosaint Sonraí 
Data Protection 
Commission 


Comhairliúchán poiblí ar Spriocthorthai an Choimisiúin um Chosaint Sonraí 


Ceist Comhairliúcháin 8 

Cén dóigh ar féidir linn teacht ar an gcothromaíocht chuí idir ár gcuid oibre ar ghearáin aonair 
agus ár gcuid oibre ar shaincheisteanna a d'fhéadfadh dul i bhfeidhm ar na milliúin duine ionas 
gur féidir linn an tionchar is mó a bheith againn ar an oiread daoine agus is féidir? 


Ceist Comhairliúcháin 9 

Cé na gníomhaíochtaí de chuid an Choimisiúin ar dóigh dóibh an tionchar is mó a bheith acu ar 
an spriocthoradh maidir lena chinntiú go dtabharfar cosaint shonrach do leanaí a ghnóthú? Ar 
cheart na gníomhaíochtaí sin a chur in aon ord tosaíochta ar leith? 


Ceist Comhairliúcháin 10 

An bhfuil aon ghníomhartha eile ann ar cheart don Choimisiún iad a dhéanamh, ar gníomhartha 
lad a chabhróidh linn an spriocthoradh maidir lena chinntiú go dtabharfar cosaint shonrach do 
leanal a ghnóthú? 


Ceist Comhairliúcháin 11 


Cé na gníomhaíochtaí neamhreachtúla eile de chuid an Choimisiúin a rachadh í bhfeidhm go 
dearfach ar na spriocthorthaí atá againn? 


Ceist Comhairliúcháin 12 

Cén fhianaise a d'fhéadfadh an Coimisiún a úsáid anois chun a shainaithint cé na cúraimí agus 
na gníomhaíochtaí reachtúla agus neamhreachtúla dá chuid a mbeadh an tionchar is mó acu ar 
na spríocthorthaí a ghnóthú? 

6.Tuilleadh Faisnéise 


Seicheamh beartaithe na bhfoilseachán 


Tá sé beartaithe againn trí phríomhthacar foilseachán a sheoladh le linn dúinn an Straitéis 
Rialála nua uainn a fhorbairt. 


Tacar A e Spriocthorthaí (an doiciméad seo) 
S Reáchtálfar comhairliúchán poiblí oscailte ar an doiciméad seo 


Tacar B e DréachtStraitéis Rialála an Choimisiúin um Chosaint Sonraí 2020-2025 
S Reáchtálfar comhairliúchán poiblí oscailte ar an doiciméad seo 
e Tuarascáil anailíse achomair ón gcéad bhabhta comhairliúcháin phoiblí 


Tacar C e An Leagan Deiridh de Straitéis Rialála an Choimisiúin um Chosaint Sonraí 
2020-2025 
e An Plean um Chur Chun Feidhme agus Tomhas na Straitéise 
e Tuarascáil anailíse achomair ón dara babhta comhairliúcháin phoiblí 
e Athbhreithniú ar Ráiteas Straitéise an Choimisiúin um Chosaint Sonraí don 
bhliain 2019 


Leagfar amach sa Phlean um Chur Chun Feidhme agus Tomhas na Straitéise an dóigh a 
gcuirfear na tosaíochtaí straitéiseacha chun feidhme, lena n-áirítear trí eochairthionscnaimh 
agus eochairthionscadail. Leagfar amach sa Phlean freisin an dóigh a dtomhaisfear an 
tionchar a imreofar ar na spriocthorthaí atá againn a ghnóthú. Le linn an tionchar a 
thomhas, beidh sé riachtanach aird a thabhairt freisin ar eachtraí, tosca agus eagraíochtaí 
eile a imríonn tionchar dearfach ar spriocthorthaí an Choimisiúin. 


Thar na míonna atá romhainn, fad a bheidh Straitéis Rialála an Choimisiúin á forbairt, 
foilseoimid treoir d'eagraíochtaí agus do dhaoine aonair maidir leis na nósanna imeachta 
rialála atá i bhfeidhm ag an gCoimisiún. 


Próisis chomhairliúcháin eile 


Thionóil an Coimisiún roinnt fócasghrúpaí le daoine den phobal cheana féin. Reáchtálamar 
na fócasghrúpaí chun tuiscint a ghnóthú ar na tuairimí atá ag an bpobal ar na nithe seo a 
leanas: 

> Cearta cosanta sonraí; 

> An dóigh ar cheart comhlíonadh an dlí cosanta sonraí a spreagadh, a éascú agus a 

uasmhéadú agus an dóigh ar cheart neamhchomhlíonadh a rialáil; 

> &ól an Choimisiúin um Chosaint Sonraí, 
Cuireadh an tuiscint a ghnóthaíomar ó na fócasghrúpaí sin san áireamh sna cúig 
spriocthoradh atá againn. Tá seans ann go reáchtálfaimid tuilleadh fócasghrúpaí, ag brath ar 
na haighneachtaí ó gheobhaimid don chéad bhabhta comhairliúcháin phoiblí seo. 


Mar aon le haighneachtaí a iarraidh tríd an dá bhabhta comhairliúcháin phoiblí atá 
beartaithe, tá sé ar intinn againn tuilleadh ionchur díreach a iarraidh freisin de réir mar a 
ullmhaímid an dréacht-Straitéis Rialála uainn. Mar shampla, rachaimid i dteagmháil 

neamhfhoirmiúil ar an dréacht-Straitéis Rialála leis na heagraíochtaí agus na daoine a 
mbeimid ag caidreamh leo ar aon nós mar chuid dár ngnáthobair. Tá seans ann freisin go 
rachaimid i gcomhairle go sonrach le comhlachtaí ionadaíocha, le grúpaí tathanta agus le 
heagraíochtaí eile, bunaithe ar na haighneachtaí a gheobhaimid don chéad bhabhta 
comhairliúcháin phoiblí seo. Rachaimid i dteagmháil le húdaráis chosanta sonraí agus 
rialálaithe cosanta sonraí in áiteanna eile chomh maith. 


Prionsabail um chosaint sonraí 


Ar a laghad, foráiltear leis an Rialachán Ginearálta maidir le Cosaint Sonraí d'oibleagáidí 
uileghabhálacha áirithe a leagan ar eagraíochtaí a ‘phróiseálann’ (nó, i bhfocail eile, a 
úsáideann nó a láimhseálann) sonraí pearsanta d'aon chineál. Tá na prionsabail bhunúsacha 
nach mór cloí leo le linn sonraí pearsanta a phróiseáil leagtha amach in Airteagal 5 den 
Rialachán Ginearálta, mar a leanas: 


> Ní mór sonraí pearsanta a phróiseáil ar bhealach atá dleathach, cothrom agus 
trédhearcach í ndáil leis an ábhar sonraí; 

> Ní mór sonraí pearsanta a bhailiú chun críocha sonraithe sainráite dlisteanacha agus 
níor cheart iad a phróiseáil tuilleadh ar shlí atá ar neamhréir leis na críocha sin; 

> M mór sonraí pearsanta a bheith leormhaith, ábhartha agus teoranta don mhéid is 
gá maidir leis na críocha dé ndéantar iad a phróiseáil; 

> Ní mór sonraí pearsanta a bheith cruinn agus, i gcás inar gá, ní mór iad a choimeád 
suas le dáta; déanfar gach beart réasúnta chun a áirithiú go léirscriostar nó go 
gceartaitear sonraí pearsanta míchruinne gan mhoill, ag féachaint do na críocha ar 
chucu a dhéantar iad a phróiseáil, 

> M mór sonraí pearsanta a choinneáil i bhfoirm nach gceadaítear léi na hábhair sonraí 
a shainaithint ach go ceann tréimhse nach faide ná mar is gá chun na críocha sin ar 
chucu a dhéantar na sonraí pearsanta a phróiseáil a bhaint amach; 

> M mór sonraí pearsanta a phróiseáil ar chaoi go n-áirithítear slándáil iomchuí na 
sonraí pearsanta, lena n-áirítear cosaint ar phróiseáil neamhúdaraithe nó 
neamhdhleathach agus ar chailleadh, scrios nó damáiste de thaisme, agus úsáid á 
baint as bearta iomchuí teicniúla nó eagraíochtúla, agus 

» Ar deireadh, is é an rialaitheoir a bheidh freagrach as na prionsabail uile thuas um 
chosaint sonraí a chomhlíonadh agus ní mór dó nó di bheith in ann an comhlíonadh 
sín a thaispeáint - cuntasacht. 


Reachtaíocht ábhartha 


Is mar a leanas atá an reachtaíocht lena leagtar amach cumhachtaí an Choimisiúin agus na 
cúraimí agus na hoibleagáidí rialála atá air. 


i. - An Rialachán Ginearálta maidir le Cosaint Sonraí (Rialachán (AE) 2016/679 ó 
Pharlaimint na hEorpa agus ón gComhairle an 27 Aibreán 2016 maidir le daoine 
nádúrtha a chosaint i ndáil le próiseáil sonraí pearsanta agus maidir le 
saorghluaiseacht sonraí den sórt sin, agus lena n-aisghairtear Treoir 95/46/CE) 

ii. - An tAcht um Chosaint Sonraí, 2018 

ii. - Na hAchtanna um Chosaint Sonraí, 1988 go 2003 

iv. Na Rialacháin maidir le ríomh-Phríobháideachas (Ionstraim Reachtúil Uimh. 336/2011 
- Rialacháin na gComhphobal Eorpach (Líonraí agus Seirbhísí Cumarsáide 
Leictreonaí) (Príobháideachas agus Cumarsáid Leictreonach), 2011) 

v. An "Treoir maidir le Cosaint Sonraí i réimse Fhorfheidhmiú an Dlí” (Treoir (AE) 
2016/680), rud a trasuíodh i ndlí na hEireann trí bhíthin an Achta um Chosaint 
Sonraí, 2018 


Chomh maith leis sin, leagtar feidhm nó freagracht ar an gCoimisiún um Chosaint Sonraí faoi 
roinnt píosaí eile reachtaíochta príomhúla nach bpléitear go príomha le feidhmeanna cosanta 
sonraí iontu. 


Cúraimí agus cumhachtaí an Choimisiúin 


Leagtar amach in Airteagal 57(1) na cúraimí atá ar gach údarás maoirseachta san Aontas 
Eorpach, lena n-áirítear an Coimisiún. Tá siad mar a leanas: 


(a) faireachán a dhéanamh ar chur i bhfeidhm an Rialacháin seo agus é a fhorfheidhmiú; 

(b) feasacht agus tuiscint i measc an phobail a chur chun cinn maidir leis na rioscaí, leis 
na rialacha, leis na coimircí agus leis na cearta a bhaineann le próiseáil. Tabharfar 
aird ar leith ar ghníomhaíochtaí a bhaineann go sonrach le leanaí; 

(c) comhairle a chur, i gcomhréir le dlí Ballstáit, ar an bparlaimint náisiúnta, ar an rialtas, 
agus ar institiúidí agus ar chomhlachtaí eile maidir le bearta reachtacha agus 
riaracháin a bhaineann le cearta agus le saoirsí daoine nádúrtha a chosaint i ndáil le 
próiseáil; 

(d) feasacht maidir lena n-oibleagáidí faoin Rialachán seo i measc rialaitheoirí agus 
próiseálaithe a chur chun cinn; 

(e) arna iarraidh sin air, faisnéis a sholáthar d'aon ábhar sonraí maidir lena gcearta a 
fheidhmiú faoin Rialachán seo agus, más iomchuí, comhoibriú leis na húdaráis 
mhaoirseachta i mBallstáit eile chun na críche sin; 

(f) gearáin arna dtaisceadh ag abhar sonraí, nó ag comhlacht, eagraíocht nó 
comhlachas a láimhseáil i gcomhréir le hAirteagal 80, agus imscrúdú a dhéanamh, a 
mhéid is iomchuí, ar ábhar an ghearáin agus an gearánaí a chur ar an eolas maidir 
leis an dul chun cinn agus maidir le toradh an imscrúdaithe laistigh de thréimhse 
réasúnta, go háirithe más gá imscrúdú breise a dhéanamh nó más gá comhordú a 
dhéanamh le húdarás maoirseachta eile; 

(g) obair i gcomhar le húdaráis mhaoirseachta eile agus faisnéis a roinnt leo agus 
cúnamh frithpháirteach a chur ar fáil dóibh, d'fhonn a áirithiú go ndéanfar an 
Rialachán seo a chur i bhfeidhm agus a fhorfheidhmiú ar bhonn comhsheasmhach; 

(h) imscrúduithe a dhéanamh ar chur i bhfeidhm an Rialacháin seo, lena n-áirítear ar 
bhonn faisnéis a fuarthas ó údarás maoirseachta eile nó ó údarás poiblí eile; 

(i) faireachán a dhéanamh ar fhorbairtí ábhartha, sa mhéid go bhfuil tionchar acu ar 
chosaint sonraí pearsanta, go háirithe forbairtí i dteicneolaíochtaí na faisnéise agus 
na cumarsáide agus i gcleachtais tráchtála; 

(j) na clásail chonarthacha chaighdeánacha dá dtagraítear in Airteagal 28(8) agus i 
bpointe (d) d'Airteagal 46(2) a ghlacadh; 

(k) liosta a bhunú agus a choimeád ar bun i ndáil leis an gceanglas le haghaidh measúnú 
tionchair a dhéanamh ar chosaint sonraí de bhun Airteagal 35(4); 

(I) comhairle a thabhairt maidir leis na hoibríochtaí próiseála dá dtagraítear in Airteagal 
36(2); 

(m) tarraingt anuas cód iompair a spreagadh de bhun Airteagal 40(1) agus tuairim a 
thabhairt fúthu agus na cóid iompair sin a bhfuil coimircí leordhóthanacha ag gabháil 
leo a fhormheas, de bhun Airteagal 40(5); 

(n) bunú sásraí deimhniúcháin um chosaint sonraí, agus séalaí agus marcanna cosanta 
sonraí freisin a spreagadh de bhun Airteagal 42(1) agus na critéir deimhniúcháin a 
fhormheas de bhun Airteagal 42(5); 

(o) athbhreithniú tréimhsiúil a dhéanamh ar dheimhniúcháin a eisítear i gcomhréir le 
hAirteagal 42(7), i gcás inarb infheidhme; 

(p) na critéir i ndáil le comhlacht a chreidiúnú a dhréachtú agus a fhoilsiú chun 
faireachán a dhéanamh ar chóid iompair de bhun Airteagal 41 agus i ndáil le 
comhlacht deimhniúcháin de bhun Airteagal 43; 

(a) creidiúnú do chomhlacht a sheoladh chun faireachán a dhéanamh ar chóid iompair 

de bhun Airteagal 41 agus creidiúnú do chomhlacht deimhniúcháin de bhun Airteagal 

43; 

) na clásail chonarthacha agus na forálacha dá dtagraítear in Airteagal 46(3) a údarú; 

s) rialacha ceangailteacha corparáideacha a fhormheas de bhun Airteagal 47; 

) rannchuidiú le gníomhaíochtaí an Bhoird; 

u) taifid inmheanacha a choimeád ar sháruithe ar an Rialachán seo agus ar na bearta 

arna ndéanamh i gcomhréir le hAirteagal 58(2); agus 

(v) aon chúraimí eile a bhaineann le cosaint sonraí pearsanta a chomhlíonadh. 


Leagtar amach in Airteagal 58 den Rialachán Ginearálta na cumhachtaí atá ag gach 
údarás maoirseachta san Aontas Eorpach, lena n-áirítear an Coimisiún. Tá siad mar a 
leanas: 


(1)Cumhachtaí imscrúdaitheacha: 

(a) ordú a thabhairt don rialaitheoir agus don phróiseálaí agus, i gcás inarb infheidhme, 
d'ionadaí an rialaitheora nó an phróiseálaí, aon fhaisnéis a éilíonn sé ar mhaithe lena 
chúraimí a chomhlíonadh a chur ar fáil dó; 

(b) imscrúduithe a dhéanamh i bhfoirm iniúchtaí ar chosaint sonraí; 

(c) athbhreithniú a dhéanamh ar dheimhnithe a eisíodh de bhun Airteagal 42(7); 

(d) fógra a thabhairt don rialaitheoir nó don phróiseálaí faoi shárú a líomhnaítear a 
bheith déanta ar an Rialachán seo; 

(e) rochtain a fháil, ón rialaitheoir agus ón bpróiseálaí, ar na sonraí pearsanta ar fad 
agus ar gach faisnéis is gá chun a chúraimí a chomhlíonadh; 

(f) rochtain a fháil ar aon áitreabh de chuid an rialaitheora agus an phróiseálaí, lena n- 
áirítear ar aon trealamh agus ar aon mhodh próiseála sonraí, i gcomhréir le dlí an 
Aontais nó le dlí nós imeachta náisiúnta Ballstáit. 


(2)Cumhachtaí ceartaitheacha: 

(a) fógraí rabhaidh a thabhairt do rialaitheoir nó do phróiseálaí ina gcuirtear in iúl gur 
dóchúil go sárófar forálacha an Rialacháin seo leis na hoibríochtaí próiseála a 
bheartaítear; 

(b) iomarduithe a eisiúint do rialaitheoir nó do phróiseálaí i gcás ina bhfuil oibríochtaí 
próiseála tar éis forálacha an Rialacháin seo a shárú; 

(c) ordú a thabhairt don rialaitheoir nó don phróiseálaí iarrataí an ábhair sonraí a 
chomhlíonadh maidir lena chearta a fheidhmiú de bhun an Rialacháin seo; 

(d) ordú a thabhairt don rialaitheoir nó don phróiseálaí oibríochtaí próiseála a chur i 
gcomhréir le forálacha an Rialacháin seo agus, nuair is iomchuí, ar bhealach 
sonraithe agus laistigh de thréimhse shonraithe; 

(e) ordú a thabhairt don rialaitheoir sárú i ndáil le sonraí pearsanta a chur in iúl don 
ábhar sonraí; 

(f) teorainn shealadach nó bhuan a fhorchur lena n-áirítear cosc ar phróiseáil; 

(g) ordú a thabhairt go ndéanfaí sonraí pearsanta a cheartú nó a léirscriosadh nó go 
ndéanfaí próiseáil a shrianadh de bhun Airteagal 16, Airteagal 17 agus Airteagal 18 
agus go gcuirfí na faighteoirí ar nochtadh na sonraí pearsanta sin dóibh ar an eolas 
faoi na gníomhaíochtaí sin de bhun Airteagal 17(2) agus Airteagal 19; 

(h) deimhniú a tharraingt siar nó ordú a thabhairt don chomhlacht deimhniúcháin 
deimhniú a tharraingt siar ar deimhniú é a eisíodh de bhun Airteagal 42 agus 
Airteagal 43, nó ordú a thabhairt don chomhlacht deimhniúcháin gan deimhniú a 
eisiúint mura bhfuil na ceanglais don deimhniú á gcomhlíonadh nó mura bhfuil siad á 
gcomhlíonadh a thuilleadh; 

(i) fíneáil riaracháin a ghearradh de bhun Airteagal 83, de bhreis ar na bearta da 
dtagraítear sa mhír seo nó ina n-ionad, ag brath ar dhálaí gach cáis faoi leith; 

(j) ordú a thabhairt sreabha sonraí chuig faighteoir i dtríú tír nó chuig eagraíocht 
idirnáisiúnta a fhionraí. 


(3)Cumhachtaí údaraithe agus comhairleacha: 

(a) comhairle a thabhairt don rialaitheoir i gcomhréir leis an nós imeachta 
réamhchomhairliúcháin dá dtagraítear in Airteagal 36; 

(b) tuairimí a thabhairt, ar a thionscnamh féin nó arna iarraidh sin air, don pharlaimint 
náisiúnta, do rialtas an Bhallstáit nó, i gcomhréir le dlí Ballstáit, do na hinstitiúidí agus 
na comhlachtaí eile agus don phobal, maidir le haon saincheist a bhaineann le 
cosaint sonraí pearsanta; 

(c) próiseáil dá dtagraítear in Airteagal 36(5) a údarú, má tá réamhúdarú den sórt sin 
riachtanach i ndlí an Bhallstáit; 

(d) tuairim a thabhairt agus dréachtchóid iompair a fhormheas de bhun Airteagal 40(5); 

(e) comhlachtaí deimhniúcháin a chreidiúnú de bhun Airteagal 43; 

(f) deimhnithe a eisiúint agus critéir deimhniúcháin a fhormheas i gcomhréir le 
hAirteagal 42(5); 

(g) clásail chaighdeánacha maidir le cosaint sonraí dá dtagraítear in Airteagal 28(8) agus 
i bpointe (d) d'Airteagal 46(2) a ghlacadh; 

(h) clásail chonarthacha dá dtagraítear i bpointe (a) d'Airteagal 46(3) a údarú; 

(i) socruithe riaracháin dá dtagraítear i bpointe (b) d'Airteagal 46(3) a údarú; 

(j) rialacha ceangailteacha corparáideacha a fhormheas de bhun Airteagal 47. 


An tSamhail maidir le hIonaid Ilfhreastail faoin Rialachán 
Ginearálta 


Ta sé mar chuspóir leis an tsamhail maidir le hIonaid Ilfhreastail ná cuíchóiriú a dhéanamh 
ar an dóigh a ndéileálann eagraíochtaí a dhéanann gnó, nó a sheolann gníomhaíochtaí, i 
níos mó ná Ballstát amháin den Aontas Eorpach, le húdaráis chosanta sonraí, ar a dtugtar 
"údaráis mhaoirseachta” faoin Rialachán Ginearálta. Is é an toradh atá ar an tsamhail nach 
ndéanann ach údarás cosanta sonraí amháin maoirseacht ar eagraíochtaí a bhfuil 
bunáiteanna éagsúla acu i mballstáit dhifriúla den Aontas Eorpach maidir le ‘prdiseail 
trasteorann” na heagraíochta a mhaoirsiú. Is é sin an t-údarás cosanta sonraí mar a bhfuil 
‘priomhbhunaiocht’ ag an eagraíocht san Aontas Eorpach. De ghnáth, is é áit a riaracháin láir 
(e.g. a ceanncheathrú) an phríomhbhunaíocht de chuid eagraíochta. 

Faoin Rialachán Ginearálta, tá ceachtar de dhá chás i gceist le próiseáil trasteorann. Is é atá 
i gceist leis an gcéad chás ná go bhfuil bunáiteanna nó bunaíochtaí ag eagraíocht i níos mó 
ná ballstát amháin agus go ndéantar an phróiseáil i gcomhthéacs na ngníomhaíochtaí de 
chuid níos mó ná bunaíocht amháin den sórt sin. Is é atá i gceist leis an dara cás go bhfuil 
eagraíocht lonnaithe nó bunaithe i mballstát amháin ach go dtéann an phróiseáil i bhfeidhm 
go mór, nó gur dóigh don phróiseáil dul i bhfeidhm go mór, ar dhaoine i níos mó ná ballstát 
amháin. I gceachtar de na cásanna sin, beidh feidhm ag coincheap an 'phríomhúdaráis 
mhaoirseachta” faoin Rialachán Ginearálta chun a chinneadh cén t-údarás cosanta sonraí a 
bhfuil an phríomhfhreagracht air as maoirseacht a dhéanamh ar an eagraíocht sin, mar 
shampla nuair atáthar ag déileáil le gearán a tháinig chun cinn i ndáil lena próiseáil 
trasteorann. 


Faoi rialacha an Rialacháin Ghinearálta, tá an eagraíocht faoi réir ghníomhartha rialála an 
údaráis chosanta sonraí atá mar phríomhúdarás maoirseachta di, in ionad í a bheith faoi réir 
roinnt gníomhartha ag na húdaráis chosanta sonraí dhifriúla de chuid ballstáit dhifriúla i gcás 
go ndéantar sárú. 


Áirítear le ról an údaráis chosanta sonraí arb é an príomhúdarás maoirseachta é imscrúdú a 
dhéanamh ar ghearán nó sárú líomhnaithe ar an Rialachán Ginearálta a bhaineann le 
próiseáil trasteorann. Airítear leis freisin dréachtchinneadh a ullmhú ar an ní. Ní mór dó 
ansin cinneadh comhdhearcaidh a chomhordú, nuair is féidir, le húdaráis chosanta sonraí 
eile san Aontas a mheastar a bheith ina ‘n-údaráis mhaoirseachta lena mbaineann’. 


Dá bharr sin, ní hé amháin nach mór don phríomhúdarás maoirseachta, le linn dó 
dréachtchinneadh a ullmhú, ‘an aird is mó” a thabhairt ar thuairimí an údaráis chosanta 
sonraí a fuair an gearán, ach ní mór dó freisin an dréachtchinneadh uaidh a chomhroinnt le 
gach údarás maoirseachta sonraí lena mbaineann, dul i ndáil chomhairle leo agus a dtuairimí 
a bhreithniú agus é ag tabhairt an chinnidh chun críche. I gcás nach féidir déanamh 
amhlaidh, foráiltear leis an Rialachán Ginearálta do shásra réitigh dhíospóide a spreagadh. Is 
é an toradh a bheidh air sin go ndéanfaidh na baill den Bhord Eorpach um Chosaint Sonraí 
cinneadh tromlaigh ar na saincheisteanna faoi dhíospóid sa dréachtchinneadh. 


Faoin sásra maidir le hIonaid Ilfhreastail, is é an Coimisiún an príomhúdarás maoirseachta 
do raon leathan cuideachtaí ilnáisiúnta a bhfuil a bpriomhbhunaiocht lonnaithe in Eirinn. 
Airítear leo sin roinnt mhaith cuideachtaí móra teicneolaíochta agus meán sóisialta. Mar 
phríomhúdarás maoirseachta, láimhseálann an Coimisiún gearáin a rinneadh ar dtús le 
húdaráis chosanta sonraí eile san Aontas. Chomh maith leis sin, láimhseálann sé gearáin a 
dhéanann daoine aonair go díreach leis an gCoimisiún. 

Comhairliúchán poiblí ar Spriocthorthai an Choimisiúin um Chosaint Sonraí 


An tAcht fá Choimisiún na hÉireann um Chearta an Duine agus 
Comhionannas, 2014 


Achoimrítear na hoibleagáidí atá ar an gCoimisiún faoi alt 42 den Acht fá Choimisiún na 
hEireann um Chearta an Duine agus Comhionannas, 2014, mar a leanas. 


(1) Ag comhlíonadh a chuid feidhmeanna dó, tabharfaidh comhlacht poiblí aird ar an ngá atá 
ann— 
(a) le hidirdhealú a dhíothú, 
(b) le comhionannas deiseanna agus caitheamh cothrom lena bhaill foirne agus leis na 
daoine a soláthraíonn sé seirbhísí dóibh a chur chun cinn, agus 
(c) le cearta daonna a bhall, a bhall foirne agus na ndaoine a soláthraíonn sé seirbhísí 
dóibh a chosaint. 


(2) Chun críocha éifeacht a thabhairt d'fho-alt (1), déanfaidh comhlacht poiblí, ag tabhairt 
aird dó ar fheidhmeanna agus cuspóir an chomhlachta, ar mhéid an chomhlachta agus ar na 
hacmhainní atá ar fáil dó— 

(a) breac-chuntas a thabhairt, ar bhealach atá inrochtana don phobal, sa phlean 
straitéiseach uaidh (cibé tuairisc atá air) ar mheasúnú ar shaincheisteanna chearta 
an duine agus comhionannais a mheasann siad a bheith ábhartha d'fheidhmeanna 
agus cuspóir an chomhlachta lena mbaineann agus ar na beartais, na pleananna 
agus na gníomhartha atá i bhfeidhm nó a bheartaítear a chur i bhfeidhm chun 
aghaidh a thabhairt ar na saincheisteanna sin, agus 

(b) tuairisc a thabhairt, ar bhealach atá inrochtana don phobal, sa tuarascáil bhliantúil 
uaidh (cibé tuairisc atá uirthi) ar fhorbairtí agus éachtaí chuige sin. 

